‫- סרט תיעודי מקורי של NETFLIX -‬
‫כשספינות נמצאות באמצע האוקיינוס… ‬
‫ויש בעיות...‬
‫עלולים לזרוק אותך לים.‬
‫אתה מסתכן בכך‬ ‫שאתה עושה את הסרט התיעודי הזה. ‬
‫ישנם סיכונים רבים.‬
‫אם אתה מפחד למות, לך הביתה. ‬
‫שמי עלי.‬
‫זה אני.‬
‫ומאז שאני זוכר את עצמי,‬
‫הוקסמתי מדולפינים ומלווייתנים.‬
‫אבל המשיכה שלי לאוקיינוס,‬
‫נולדה מתוך צפייה בסרטים תיעודיים‬
‫של אנשים כמו ז'אק קוסטו,‬
‫דייוויד אטנבורו וסילביה ארל.‬
‫הצפייה בסרטים שלהם‬ ‫פתחה עבורי עולם חדש לגמרי,‬
‫מלא בשפע של יופי,‬
‫צבע וחיים.‬
‫נהגתי לחלום שיום אחד ‬ ‫אחקור את הימים שופעי החיים שלנו‬
‫בדיוק כמו שהם עשו.‬
‫אצלם תמונות של כל חיות הבר המופלאות‬
‫שחיות מתחת לגלים.‬
‫אחרי שסיימתי את לימודיי בקולג',‬ ‫עבדתי על סרטים תיעודיים אחרים,‬
‫אבל בגיל 22, הייתי מוכן לצלם סרט משלי‬
‫על יופיים של האוקיינוסים.‬
‫הם ביתם של עד 80 אחוז‬ ‫מכל היצורים החיים על כדור הארץ.‬
‫ומאחר שרובם הגדול של הימים שלנו ‬ ‫טרם נחקרו עד היום,‬
‫היו האוקיינוסים עבורי‬ ‫מקור השראה בלתי נדלה.‬
‫אבל זמן לא רב לאחר תחילת העבודה על הסרט,‬
‫הדימוי הרומנטי שתמיד היה לאוקיינוס בעיניי,‬ ‫השתנה לחלוטין.‬
‫בבטן לווייתן שעלה לחוף בתחילת השבוע, ‬ ‫נמצאו יותר מ-30 שקיות פלסטיק.‬
‫זה הלווייתן ה-29 ממין זה שעלה לחוף ‬ ‫ברחבי אירופה בשבועיים האחרונים.‬
‫זהו מקרה החפת הלווייתנים החמור ביותר ‬ ‫במאה השנים האחרונות.‬
‫נשטף לחוף… ‬
‫בבריטניה, ארבעה נוספים מתו ‬ ‫במספר חופים באזור בימים האחרונים…‬
‫כשהתחילו להגיע ידיעות‬ ‫על לווייתנים שנשטפים לחופים,‬
‫גם לאורך החוף הדרום מזרחי של אנגליה,‬ ‫שם גדלתי,‬
‫נאלצתי להתעמת עם צד של הסיפור ‬ ‫שמעולם לא הכרתי.‬
‫סיפור על מידת ההשפעה העצומה ‬ ‫שיש לנו כיום על הימים.‬
‫תמונות בעלי החיים האלה שנשטפו לחוף‬ ‫כשבטניהם מלאות פלסטיק,‬
‫היו מחרידות ‬ ‫לא רק מפני שהם יצורים נבונים ביותר,‬
‫אלא מפני שהם מסייעים‬ ‫בשמירה על חיי כל האוקיינוס.‬
‫כשדולפינים ולווייתנים ‬ ‫עולים לפני המים כדי לנשום,‬
‫הם מדשנים צמחים ימיים זעירים באוקיינוס ‬ ‫שנקראים פיטופלנקטון,‬
‫שמדי שנה קולטים פי ארבעה ‬ ‫מכמות הפחמן הדו חמצני‬
‫מכפי שקולטים יערות הגשם באמזונס,‬
‫ומייצרים עד 85 אחוז מהחמצן שאנחנו נושמים.‬
‫ולכן בעולם שמודאג ביחס לפחמן דו חמצני ‬ ‫ולשינויי אקלים,‬
‫ההגנה על בעלי החיים האלה‬ ‫משמעותה הגנה על כדור הארץ כולו.‬
‫לפי הבנתי, אם דולפינים ולווייתנים ימותו,‬
‫האוקיינוס ימות.‬
‫ואם האוקיינוס ימות, גם אנחנו.‬
‫אבל מאחר שלווייתנים כה רבים ‬ ‫מתים על החופים, העתיד נראה עגום.‬
‫פלסטיק חודר לכל פינה בימי העולם,‬
‫ויש כתמים ענקיים של פסולת צפה ‬ ‫שהצטברו באמצע האוקיינוס...‬
‫- 1.6 מיליון קמ"ר -‬
‫כמו שטח הפסולת של האוקיינוס השקט.‬
‫למעשה, כיום,‬ ‫הכמות המקבילה של משאית אשפה מלאה בפלסטיק‬
‫נזרקת לים בכל דקה,‬ ‫ומצטרפת ליותר מ-150 מיליון טונות‬
‫שכבר צפות שם.‬
‫אבל הפלסטיק הזה מתפרק לחתיכות ‬ ‫קטנות יותר ויותר שמכונות "מיקרו-פלסטיק",‬
‫שמספרן עולה עכשיו על מספר הכוכבים ‬ ‫בגלקסיית שביל החלב פי 500 לפחות,‬
‫והוא מחלחל לתוך כל יצור חי באוקיינוס.‬
‫בעיקרון, האוקיינוסים שלנו‬ ‫הפכו למרק פלסטיק רעיל.‬
‫- בבקשה, תמחזרו אותי -‬
‫והחלק הכי גרוע הוא ‬ ‫שאני הייתי חלק גדול מהבעיה.‬
‫אף שחתמתי על עצומות ‬ ‫ונרשמתי לעלוני חדשות על האוקיינוס,‬
‫לא עשיתי דבר כדי להגן על מה שאני אוהב.‬
‫אז מאותו רגע, עשיתי מה שכל אחד‬ ‫שרוצה להיות ז'אק קוסטו היה עושה.‬
‫הפכתי ל"משטרת הפלסטיק".‬
‫תרמתי לכל קרן שמירה ‬ ‫על האוקיינוסים שיכולתי.‬
‫השתתפתי בניקיון חופים...‬
‫- קשיות -‬
‫ולקחתי סכו"ם לשימוש חוזר ‬ ‫ובקבוק משקה לכל מקום.‬
‫המשימה שלי הייתה פשוטה.‬
‫להפסיק את השימוש בעולם ‬ ‫במברשות שיניים מפלסטיק,‬
‫בקשיות, בסכו"ם, בבקבוקים, בשקיות ‬ ‫או בכל פלסטיק לשימוש חד פעמי.‬
‫- הצילו את הימים‬ ‫הפסיקו להשתמש בפלסטיק -‬
‫לא התכוונתי לעצור עד שהמסר שלי יישמע.‬
‫סיסייד פיש אנד צ'יפס, אפשר לעזור?‬ ‫-כן, היי. שמי עלי.‬
‫רציתי לשאול אם תחליפו את קשיות הפלסטיק‬
‫כי הם הורגים לווייתנים וצבי ים צעירים.‬
‫הלו?‬
‫אבל זה לא גרם לי להפסיק‬ ‫להתמודד עם מגפת הפלסטיק.‬
‫אז זה החוף הראשון שלי. בתוך שעה אחת,‬
‫אספתי שלוש שקיות מלאות באשפה מפלסטיק.‬
‫יש כאן אריזות טייק אוויי, ‬ ‫סכו"ם, קשיות, הכול.‬
‫אפילו מצאתי את נמו.‬
‫נמשיך לחוף הבא.‬
‫אבל לא חשוב לאיזה חוף הלכתי ‬ ‫או כמה אשפה אספתי,‬
‫תמיד מצאתי עוד פלסטיק‬ ‫ועוד בעלי חיים מתים על החוף.‬
‫- גור כלב ים -‬
‫לאחר חודשים שבהם התחלתי לתהות אם זאת‬ ‫הדרך הטובה ביותר להציל בעלי חיים ימיים,‬
‫נתקלתי בזה.‬
‫יפן אישרה שהיא תחדש‬ ‫את ציד הלווייתנים המסחרי,‬
‫והיא פורשת‬ ‫מהוועדה הבינלאומית לציד לווייתנים.‬
‫צי ציד הלווייתנים של המדינה ‬ ‫יצא לאנטרקטיקה ביום שלישי שעבר.‬
‫בטוקיו אומרים שהם מתכננים‬ ‫להרוג לווייתנים על אף האיסור העולמי.‬
‫אלה החדשות שראיתי היום כשקמתי.‬
‫ממשלת יפן רוצה לחדש‬ ‫את ציד הלווייתנים באנטרקטיקה.‬
‫ידעתי שדולפינים ולווייתנים‬ ‫מתים שלא במתכוון בגלל פלסטיק,‬
‫אבל מעולם לא חלמתי שתעשייה שחשבתי ‬ ‫שהיא נחלת ההיסטוריה, תצוד אותם בכוונה.‬
‫עשיתי קצת מחקר וגיליתי שקיים ‬ ‫איסור עולמי על ציד לווייתנים מאז 1986.‬
‫עם זאת, כמה מדינות פעלו בסתר במשך שנים,‬
‫והידועה ביותר לשמצה מביניהן היא יפן.‬
‫מבחינה לוגיסטית, ‬ ‫היה קשה מאוד לצלם או לעשות משהו‬
‫בנוגע ללווייתנים באנטארקטיקה.‬
‫אבל גיליתי שיש מקום אחד בדרום יפן‬
‫שבו עדיין ניתן לראות ‬ ‫את התעשייה הזו פועלת מהחוף.‬
‫במקום שנקרא טאיג'י,‬
‫שבו בכל שנה יותר מ-700 דולפינים‬ ‫ולווייתנים קטנים מקובצים במפרץ‬
‫למטרת שחיטה.‬
‫רציתי לברר עד כמה גדול ‬ ‫האיום שבציד הלווייתנים של יפן‬
‫הוא בהשוואה לפלסטיק.‬
‫לכן קבעתי פגישה עם אחד הפעילים היחידים‬
‫שמעורבים בנושא הזה כבר שנים,‬ ‫בחור בשם ריק או'ברי.‬
‫- ריק או'ברי ‬ ‫מייסד פרויקט דולפין -‬
‫ממשלת יפן עושה מאמץ רב‬ ‫כדי לוודא שאנשים לא ידעו על כך.‬
‫אם תגיע לשם מבלי לדעת כיצד לפעול...‬
‫- הכניסה אסורה! -‬
‫אתה עלול להיעצר, ולשבת בכלא זמן רב.‬
‫כי הם מנסים להיפטר מאנשים ‬ ‫שמתנגדים למלחמה שלהם בדולפינים.‬
‫מהרגע שמגיעים לטאיג'י,‬ ‫המשטרה משגיחה עליכם.‬
‫הם במלון שלכם ועוקבים אחריכם לכל מקום.‬
‫היאקוזה, תנועות הימין,‬ ‫הממשלה, הדייגים, כולם נגדכם.‬
‫הם מצותתים לחדר ולטלפון.‬ ‫הטלוויזיה, למעשה, מצלמת אתכם כשאתם בחדר.‬
‫אתה שואל מה קורה כשמגיעים לטאיג'י?‬
‫עליך לדעת שכל האנשים האלה עוקבים אחריך,‬
‫ומנסים להחליט איך לסלק משם אתכם.‬
‫אבל אם כל כך מסוכן להגיע לשם,‬
‫ויש בעיות אחרות ‬ ‫שמשפיעות על האוקיינוס כולו,‬
‫כמו פסולת פלסטיק בכל מקום, ‬ ‫למה להגיע לטאיג'י?‬
‫חשוב מאוד להגיע לטאיג'י עם מצלמה.‬
‫אם לא נצליח לשנות מה שקורה שם,‬
‫- מפרץ טאיג'י -‬
‫איך נציל את האוקיינוסים?‬ ‫אם לא נצליח לשנות מה שקורה שם?‬
‫המקום הזה בגודל של מגרש כדורגל.‬
‫היו לי עדיין הרבה שאלות‬ ‫אבל מאחר שציד הדולפינים רק התחיל,‬
‫ידעתי שאם אדע מה קורה בטאיג'י,‬ ‫אבין טוב יותר את התמונה הגדולה:‬
‫איך להציל את האוקיינוס.‬
‫יכולתי להישאר בבית‬ ‫ולאסוף אשפה מהחופים בכל יום,‬
‫או לקחת סיכון ‬ ‫ולגלות אם קיים איום גדול יותר על הים.‬
‫אז הפסקתי לעבוד על פרויקטים אחרים,‬
‫ארזתי את תיקי המצלמה שלי,‬ ‫שכנעתי את השותפה שלי, לוסי, להצטרף אליי,‬
‫ובמטרה לחשוף‬ ‫מה שקורה באמת לאוקיינוסים שלנו,‬
‫יצאנו בטיסה הבאה ליפן.‬
‫- טאיג'י ‬ ‫דרום יפן -‬
‫- מכונית משטרה לא מסומנת ומשטרת טאיג'י -‬
‫לאן אתם הולכים היום?‬
‫הגענו הרגע. אנחנו רק מבקרים באזור.‬
‫חופשה?‬
‫חופשה. כן.‬
‫סעו בזהירות.‬
‫תודה.‬
‫מה, לעזאזל?‬
‫מרגע זה והלאה, ‬ ‫היה לנו ליווי של המשטרה,‬
‫השירות החשאי, שוטרים סמויים‬ ‫ומשמר החופים נמצאים בכל מקום.‬
‫- חדר מלון בטאיג'י -‬
‫זאת המשטרה?‬
‫כן, הם שם בחוץ. בוא נצא מאחור.‬
‫- גבעה שמשקיפה למפרץ‬ ‫05:30 -‬
‫אז הגענו לטאיג'י,‬
‫והחלטנו לצאת עם שחר לנמל.‬
‫מהר מאוד ראינו סירות יוצאות לים.‬
‫היו כ-13 סירות והן נעלמו לכמה שעות.‬
‫הן חזרו במבנה,‬ ‫ומהארובות שלהן היתמר עשן שחור.‬
‫המלחים חבטו במוטות במים‬
‫וניסו להבריח להקה ענקית של דולפינים ‬ ‫קרוב יותר ליבשה,‬
‫ואז תמרנו אותם לתוך המפרץ‬ ‫שאני עומד עכשיו מעליו.‬
‫אי אפשר לראות בדיוק מה קורה.‬
‫אני רואה הרבה תנועה במים.‬ ‫יש שם אנשים שנאבקים בדולפינים.‬
‫מה שזה לא יהיה, הם לא רוצים שנצלם.‬ ‫המשטרה מחפשת אותנו.‬
‫אלה תנאים קשים מאוד לצלם מה שקורה.‬
‫ציד הדולפינים בטאיג'י נעשה במימון...‬
‫- לורי מרינו‬ ‫מייסדת פרויקט המקלט ללווייתנים -‬
‫תעשיית הבידור של הפארקים הימיים.‬
‫דולפין חי הוא יקר מאוד.‬
‫ויש תשלום גבוה‬ ‫על לכידת דולפינים ולווייתנים צעירים...‬
‫- שווי דולפין מאומן ‬ ‫הוא יותר מ-100,000 דולר -‬
‫ועל מכירתם לפארקים ימיים.‬
‫החיים במכלי בטון ‬
‫גוזלים מהם את כל ששווה לחיות עבורו.‬
‫כל מה שהם צריכים לעשות, ‬ ‫הם לא יכולים לעשות.‬
‫וכל מה שהם לא רוצים לעשות,‬ ‫מאלצים אותם לעשות.‬
‫נהניתי ללכת לפארקים הימיים האלה כל חיי,‬
‫אבל אף פעם לא שאלתי את עצמי‬ ‫איך בעלי החיים האלה בכלל הגיעו לשם.‬
‫אבל עכשיו, כשידוע לי‬ ‫שיש לכך קשר לתעשיות כמו ציד לווייתנים,‬
‫החלטתי לא לבקר שוב בפארקים האלה.‬
‫אבל כל יום בטאיג'י ‬ ‫היה כמו יום רצוף באסונות‬
‫שבו ראינו סירות יוצאות,‬ ‫דוחפות דולפינים לנמל,‬
‫והיינו עדים ללכידה הבלתי נמנעת‬ ‫ולטבח ההמוני של הלהקה שוב ושוב.‬
‫לפני ששמנו לב,‬ ‫היינו בטאיג'י כבר יותר משבוע,‬
‫אבל עדיין לא הצלחנו להבין ‬ ‫למה הם הרגו אותם.‬
‫הרי דולפינים מתים לא מבצעים תרגילים.‬
‫לוסי, תראי לי שוב מה גילית.‬
‫לפי המידע שמצאתי באינטרנט,‬
‫נודע לי שמאז שנת 2000 ועד 2015, ‬ ‫על כל דולפין שנתפס,‬
‫לפחות 12 נוספים נהרגו. זה לא הגיוני.‬
‫אני לא יודעת ‬ ‫למה הם הורגים את כל הדולפינים האלה.‬
‫אם הסיבה לציד הדולפינים בטאיג'י ‬ ‫הוא כדי לשבות אותם...‬
‫- תמרה ארנוביץ'‬ ‫אגודת השימור "סי שפרד" -‬
‫עולה השאלה, ‬ ‫"למה להרוג את הדולפינים שלא נבחרים לשבי?"‬
‫אין סיבה לטבוח אותם. ‬ ‫אין שוק לבשר דולפינים.‬
‫למה פשוט לא לשחרר אותם בחזרה לים?"‬
‫והתשובה לשאלה הזאת היא הדברה.‬
‫הדייגים מתייחסים לדולפינים כאל מתחרים.‬
‫הם חושבים שהם אוכלים יותר מדי דגים‬ ‫ושאם הם ייפטרו מהדולפינים,‬
‫יהיו יותר דגים שהם יוכלו לדוג.‬
‫בעיקרון, טבח הדולפינים האלה הוא תגובה‬
‫לדיג היתר שמתרחש כאן בטאיג'י.‬
‫אם זה נכון, ‬ ‫שהדולפינים הם האשמים בדיג היתר,‬
‫אז החרמת הפארקים הימיים לא תעצור את זה.‬
‫ולכן, כדי לגלות יותר, ‬ ‫החלטנו לבקר בנמל דייגים מקומי,‬
‫במרחק קצר מטאיג'י.‬
‫- קיי-קטסורה ‬ ‫דרום יפן -‬
‫עם זאת, עם הגעתנו לשם, ‬ ‫התברר לנו מהר מאוד שזה לא סתם נמל דיג.‬
‫עלי.‬
‫עלי, מה קרה?‬
‫זאת רק טונה.‬
‫זאת תעשיית הטונה.‬
‫נתקלנו באחד מנמלי הטונה ‬ ‫הגדולים ביותר בעולם,‬
‫שבו פרקו מטעני טונה כחולה,‬ ‫הדג היקר ביותר בעולם.‬
‫רק אחד מהדגים האלה‬ ‫נמכר בשוק הדגים של טוקיו‬
‫תמורת יותר משלושה מיליון דולר.‬
‫- דג בסכנת הכחדה -‬
‫קראתי על הדגים האלה. ‬ ‫הם כמו הברדלסים של האוקיינוס, ‬
‫הם בעלי דם חם‬ ‫ויכולים להאיץ מהר יותר מפרארי.‬
‫אבל בגלל מחירם הגבוה,‬ ‫הכיוון היחיד שהם מאיצים אליו...‬
‫- שוק הדגים של טוקיו‬ ‫יפן -‬
‫הוא הכחדה.‬
‫כיום, נותרו פחות משלושה אחוזים ‬ ‫ממין הדג הזה ששגשג רק לפני כמה עשורים.‬
‫אבל זה לא רק טונה כחולה, כל סוגי הטונה.‬
‫יש כאן הכול. הדגים האלה נמכרים בכל העולם.‬
‫מדובר בתעשייה של 42 מיליארד דולר בשנה‬ ‫שאחראית לדיג יתר.‬
‫כמובן שהם מאשימים את הדולפינים.‬
‫התירוץ להרוג דולפינים‬ ‫בגלל שהם אוכלים יותר מדי דגים היה שקר.‬
‫במציאות, מה שהם עשו היה ‬ ‫להרוג דולפינים כדי להצדיק את דיג היתר.‬
‫באופן הזה, הם יכולים להמשיך להשתתף‬ ‫בתעשיית הטונה ששווייה מיליארדי דולרים,‬
‫ולהתנער מכל אחריות אקולוגית.‬
‫נודע לי שאחת מחברות הטונה הגדולות בעולם‬ ‫שייכת למיצובישי‬
‫ששולטת ב-40 אחוז ‬ ‫משוק הטונה הכחולה שבסכנת הכחדה.‬
‫- מיצובישי‬ ‫חברת בת למאכלי ים: רייזו -‬
‫מאחר שבסיסם ביפן,‬ ‫הגענו בהפתעה למשרד הראשי שלהם.‬
‫רציתי לדעת אם נוכל לערוך ראיון קצר.‬
‫רצינו לשאול למה החברה שלכם‬ ‫מחסלת דגים בסכנת הכחדה,‬
‫ואיך זה קשור להריגת דולפינים.‬
‫החברה שלנו סירבה, ולכן...‬ ‫-כן.‬
‫החברה שלכם לא מסכימה לתת אף ראיון?‬ ‫-כן, אף ראיון.‬
‫התבקשנו לכבות את המצלמות שלנו, ולעזוב מיד.‬
‫כשחזרנו לנמל הדיג,‬
‫הבחנתי שטונה היא לא סוג הדג היקר היחיד‬ ‫שדגו שם.‬
‫היו שם כרישים בכל מקום‬
‫ומכולם כרתו את סנפיריהם.‬
‫תכבה את המצלמה!‬
‫תכבה!‬
‫מצלמה לסגור!‬
‫למה אסור לי לצלם?‬
‫תעשיית הכרישים היא ‬ ‫תעשייה בשווי מיליארדי דולרים, ‬
‫שתכופות יש לה קשר עמוק לפשע‬ ‫ומנוהלת על ידי ארגוני מאפיה.‬
‫- פול דה גלדר ‬ ‫פעיל שימור כרישים -‬
‫הם לא רוצים שאנשים עם מצלמות ירחרחו מסביב‬
‫כי הם לא רוצים שיחשפו‬ ‫את הדברים המפוקפקים שהם עושים.‬
‫הורגים כרישים ברחבי העולם‬ ‫בשביל הסנפירים שלהם.‬
‫הסנפירים האלה נשלחים לאסיה,‬ ‫ובעיקר, לסין, לשם הכנת מרק סנפירי כריש,‬
‫שנחשב כסמל סטטוס.‬
‫- מרק סנפירי כריש -‬
‫אין לו יתרונות תזונתיים, אין לו טעם מוצלח,‬
‫ומחירו עשוי להגיע עד למאה דולר לקערה.‬
‫ראיתי כל כך הרבה כרישים שסנפיריהם נכרתו ‬ ‫וגורשתי מהנמל בגלל שצילמתי,‬
‫ולכן התעורר בי הרצון לדעת יותר.‬
‫מאחר שגילינו כל מה שיכולנו‬ ‫בנוגע לציד הדולפינים בטאיג'י,‬
‫החלטנו ללכת בעקבות סיפור הכרישים ‬ ‫כדי להבין איזו השפעה‬
‫יש לתעשייה הזאת על האוקיינוסים בעולם.‬
‫- הונג קונג -‬
‫במרחק דילוג מעל האוקיינוס מיפן ‬ ‫נמצאת הונג קונג, ‬
‫שידועה גם בשם "עיר סנפירי הכריש".‬
‫אנחנו מגיעים ומוצאים ‬ ‫רחובות מלאים בסנפירי כרישים,‬
‫ופועלים שפורקים כמויות אדירות בכל פינה.‬
‫ניסינו לצלם את הסנפירים מקרוב,‬
‫אבל קיבלנו אותה תגובה כמו קודם.‬
‫לכו מכאן! לא!‬
‫אסור לצלם?‬
‫אתה מתכוון להכות אותי עם הכיסא הזה?‬
‫בסדר, אנחנו הולכים.‬
‫אסור לצלם?‬ ‫-לא.‬
‫למה? למה אתה מצלם?‬
‫למה אתה מצלם?‬
‫לא קיבלת רשות.‬
‫תמחק את התמונה.‬
‫קודם תמחק.‬
‫היי!‬
‫התברר שלצלם בעיר סנפירי הכריש‬ ‫הוא קשה יותר משחשבנו.‬
‫ולכן, כדי לראות את הסנפירים האלה מקרוב,‬ ‫השגנו מצלמות ריגול.‬
‫- מצלמה נסתרת - ‬
‫וואו.‬
‫כשהייתי ילד, פחדתי מכרישים.‬
‫אנשים לא צריכים לפחד מכרישים בים.‬
‫הם צריכים לפחד שלא יהיו כרישים בים.‬
‫הכרישים שומרים על בריאות האוקיינוסים.‬
‫בזכותם, מאגרי הדגים‬ ‫והמערכות האקולוגיות נשארים בריאים.‬
‫ושוניות האלמוגים נשארות בחיים.‬
‫אם הכרישים ייעלמו‬ ‫אם סנפיריהם ייכרתו עד להכחדתם,‬
‫האוקיינוס יהפוך לביצה. ונחשו מי ימות אז?‬
‫אנחנו.‬
‫רבים היו סוברים‬ ‫שאני אהיה האחרון שיצא להגן על הכרישים.‬
‫- סרטון אמיתי‬ ‫נמל סידני, 2009 -‬
‫כריש תקף אותי לאחר ששירתי 12 שנים בצבא.‬
‫השתתפתי בתרגיל לוחמה בטרור‬ ‫בנמל סידני וכריש שור תקף אותי.‬
‫אבל הידע מאפשר להתמודד עם פחד.‬
‫ומתוך הכרח, למדתי על מצוקת הכרישים‬
‫באמצעות עבודה בתעשיית צילומי הכרישים‬ ‫במהלך העשור האחרון.‬
‫התברר שהכרישים חשובים לא פחות מדולפינים ‬ ‫ומלווייתנים בשמירה על חיי האוקיינוס.‬
‫אבל בפעם הראשונה בהיסטוריה,‬ ‫כרישים נמצאים בסכנת הכחדה בגללנו.‬
‫בדומה לטונה הכחולה, ‬ ‫אוכלוסיית הכרישים צונחת‬
‫ואוכלוסיות של מיני כרישים כמו ‬ ‫כרישועל, כרישי שור וכרישי פטיש‬
‫מצטמצמות ב-80 עד 99 אחוז‬ ‫רק בעשורים האחרונים.‬
‫ובעקבות זאת, ‬ ‫גם מינים בלתי צפויים אחרים מתו איתם.‬
‫במהלך התקופה שאנחנו עוקבים אחר עופות ים,‬ ‫בערך מאז 1950,‬
‫- פרופ' קאלום רוברטס ‬ ‫מדען ימי, אוקיינוגרף, סופר -‬
‫אוכלוסיית עופות הים פחתה בכ-70 אחוז.‬
‫וכשבודקים את אופן התזונה שלהן,‬ ‫אפשר להבין מדוע.‬
‫- כרישים -‬
‫הן טובלות במים ודגות דגים קטנים מפני הים.‬
‫והדיג של עופות ים מוצלח במיוחד ‬ ‫הוא במקומות שדגי טרף הודפים להקות‬
‫של דגי פיתיון זעירים לפני הים,‬ ‫שם השחפיות יכולות לדוג אותם.‬
‫כשדגים את דגי הטרף יתר על המידה,‬
‫הם כבר לא הודפים את הנחילים אל פני הים, ‬ ‫ולכן אין מספיק מזון לציפורים.‬
‫ולכן אובדן הדגים ברחבי האוקיינוסים בעולם ‬ ‫מביא אותנו ‬
‫לתחרות ישירה עם לווייתנים, דולפינים, ‬ ‫עופות ים, על טרף.‬
‫וזה גורם לאוכלוסיות שלהם ‬ ‫להצטמצם אפילו יותר.‬
‫כרישים הם טורפי על.‬
‫ולכן הם בראש שרשרת המזון,‬ ‫הם מה שאני קורא לו, "רמה 1".‬
‫- גארי סטוקס‬ ‫מייסד שותף "אוקיינוסים אסיה" -‬
‫הם טורפים את "רמה 2",‬ ‫את העניים, החולים והחלשים מהם.‬
‫אבל כשמסלקים את רמה 1,‬
‫יש פיצוץ אוכלוסין של רמה 2.‬
‫ורמה 2 טורפת את רמה 3.‬
‫ואם אוכלוסייתם תגדל מדי,‬ ‫הם יחסלו את מקורות המזון שלהם,‬
‫שהוא רמה 3. ואז, לרמה 2 לא יהיה מה לאכול.‬
‫ולכן רמה 2 ייעלמו, והם ייכחדו.‬
‫וכך זה ממשיך במורד שרשרת המזון,‬
‫עד לאורגניזמים הקטנים ביותר.‬
‫אז כשאנחנו מדברים על הצלת כרישים‬ ‫וכמה הם חשובים,‬
‫אף על פי שאנשים לא בהכרח אוהבים אותם,‬
‫הם המפתח להישרדות האוקיינוסים שלנו.‬
‫ברחבי העולם, בממוצע,‬ ‫כרישים הורגים כעשרה אנשים בשנה.‬
‫עכשיו, באופן יחסי,‬
‫אנחנו הורגים 11,000 עד 30,000 כרישים בשעה.‬
‫הדבר המטורף הוא שכמעט חצי מהכרישים ‬ ‫נהרגים כשלל לוואי על ידי ציי דיג מסחרי.‬
‫והם מושלכים כפסולת בחזרה לאוקיינוס.‬
‫שלל לוואי הם כל בעלי החיים הימיים‬ ‫שנתפסים במהלך דיג של דגים ממין אחר.‬
‫והייתי המום לגלות שבכל שנה, ‬ ‫לפחות 50 מיליון כרישים‬
‫נתפסים ברשתות באופן הזה,‬ ‫לצד מאכלי הים האהובים עלינו.‬
‫מחקרים מעריכים שעד 40 אחוז‬ ‫מכל בעלי החיים הימיים שנתפסים‬
‫נזרקים חזרה מהסיפון כשלל לוואי.‬
‫ורובם מתים לפני שהם פוגעים במים.‬
‫אז עצירת מרק סנפירי כריש ‬ ‫זה רק חצי מהתמונה.‬
‫הבעיה היא שאכילת דגים ‬ ‫היא גרועה באותה מידה,‬
‫אם לא גרועה יותר מתעשיית סנפירי הכרישים,‬
‫כי תעשיית סנפירי הכרישים ‬ ‫מוגבלת אך ורק לאסיה,‬
‫אבל כולם מסביב לעולם אוכלים דגים.‬
‫אני מתייחס לשלל הלוואי ‬ ‫כאל קורבנות בלתי נראים של תעשיית הדיג.‬
‫- קפטן פיטר האמרסטד‬ ‫סי שפרד -‬
‫בתעשיית הדיג קוראים לשלל לוואי, ‬ ‫"דיג מקרי",‬
‫אבל אין שום דבר מקרי בשלל לוואי.‬
‫זה גורם ישיר של כלכלת הדיג.‬
‫באזורי הדיג, ‬ ‫שבהם יש לנו ידע רב יותר על שלל הלוואי,‬
‫המספרים עלולים להיות מדאיגים.‬
‫כדי לתת דוגמה אחת,‬
‫באיסלנד, בדיג של חודש אחד,‬ ‫נתפסו 269 פוקנת המפרץ,‬
‫כ-900 כלבי ים מארבעה מינים שונים,‬ ‫ו-5,000 עופות ים.‬
‫וזה רק באזור דיג אחד קטן ‬ ‫בחלק אחד של איסלנד.‬
‫אם מחשבים זאת ביחס לאוקיינוסים ‬ ‫ברחבי העולם, היקף שלל הלוואי הוא עצום.‬
‫מה שמחמיר את המצב הוא שהדיג ההרסני הזה‬ ‫זוכה להערכה כ"דיג בר קיימא"‬
‫כבר לאורך שנים, ‬ ‫על ידי אותה תווית שבטחתי בה‬
‫בכל פעם שקניתי מאכלי ים:‬
‫התווית הכחולה של "המועצה לשימור הימים".‬
‫יצרתי קשר עם קרן הצדקה ‬ ‫שמספקת את התוויות ורציתי לערוך ריאיון.‬
‫אבל לא קיבלתי תשובה.‬
‫- האו"ם‬ ‫יוזמות לצמצום שלל לוואי -‬
‫במקביל, נודע לי ‬ ‫שכבר פורסמו יותר ממאה תקנות דיג‬
‫כדי להפחית את שלל הלוואי.‬
‫הבעיה היא, שמאחר שיש יותר ‬ ‫מארבעה מיליון וחצי ספינות דיג מסחריות בים,‬
‫הממשלות ויתרו על אכיפת התקנות האלה.‬
‫אבל מתברר שיש ארגון נמרץ אחד‬ ‫שממלא את החלל שנוצר עקב היעדר אכיפת החוק.‬
‫קבוצה של מתנדבים ‬ ‫שמפליגים ברחבי העולם ומסתכנים ‬
‫במטרה להגן על בעלי החיים הימיים ‬ ‫ולהעמיד את פושעי האוקיינוס לדין.‬
‫אגודת השימור הימי, "סי שפרד",‬
‫שחבריה אפילו הטביעו 13 ספינות‬ ‫לציד בלתי חוקי של לווייתנים,‬
‫ונגחו בחמש ספינות נוספות,‬ ‫מבלי לפגוע באדם אחד.‬
‫מתוך המפגש הקרוב שלהם‬ ‫עם התעשיות שהורסות את האוקיינוס,‬
‫התגלו להם כמה תגליות מזעזעות.‬
‫אחת התגליות האחרונות שלנו...‬
‫- לאמיה אסמלאלי‬ ‫סי שפרד -‬
‫היא שבחוף האטלנטי של צרפת נהרגים‬ ‫עד 10,000 דולפינים מדי שנה כשלל לוואי.‬
‫זה פי עשרה יותר ממספר הדולפינים ‬ ‫שנהרגים בטאיג'י, ואיש לא ידע על כך.‬
‫זה נמשך כבר 30 שנה לפחות‬
‫כי ממשלת צרפת הסתירה את הבעיה ביעילות רבה.‬
‫אנשים אוהבים דולפינים, ולרובם אין מושג‬
‫שכאשר הם אוכלים דגים, ‬ ‫הם גוזרים גזר דין מוות‬
‫על אוכלוסיית הדולפינים בצרפת.‬
‫אחד הדברים המזעזעים שרוב האנשים לא מבינים‬
‫הוא שהאיום הגדול ביותר ‬ ‫על לווייתנים ודולפינים הוא דיג מסחרי.‬
‫יותר מ-300,000 לווייתנים ודולפינים ‬ ‫נהרגים מדי שנה‬
‫כשלל לוואי של דיג תעשייתי.‬
‫מה לגבי דיג בר קיימא, כמו פחיות טונה ‬ ‫שעליהן כתוב "ידידותי לדולפינים"?‬
‫אלה מאיתנו שמבלים זמן רב בים כמוני,‬
‫מבינים שתוויות לעתים קרובות מטשטשות ‬ ‫את מה שקורה באמת בים.‬
‫תפסנו ספינות דיג טונה שטבחו 45 דולפינים ‬ ‫כדי לתפוס שמונה דגי טונה.‬
‫וספינת הדיג הזו עבדה בשירות‬ ‫חברה שהצהירה שהיא ידידותית לדולפינים.‬
‫נודעו לי כמה דברים מזעזעים עד כה,‬ ‫אבל זה היה פשוט לא ייאמן.‬
‫לא הצלחתי לאמת את המספרים באינטרנט,‬ ‫ופקפקתי בטענה של סי שפרד נגד הארגון.‬
‫כדי לדעת בוודאות, החלטתי להיפגש עם‬ ‫הארגון שמאחורי התווית, מכון "ארת' איילנד".‬
‫- מכון ארת' איילנד‬ ‫מטה "ידידותי לדולפינים" -‬
‫מה המספר המרבי של דולפינים שנהרגים ברשת‬
‫לפני שהטונה כבר לא נחשבת ‬ ‫כידידותית לדולפינים?‬
‫אפס. אחד.‬
‫- מארק ג'יי פאלמר‬ ‫טונה ידידותית לדולפינים -‬
‫מספיק שרק דולפין אחד ‬ ‫כדי לא להיחשב כ"ידידותי לדולפינים".‬
‫אז אתה יכול לערוב ‬ ‫שכל פחית טונה היא בטוחה לדולפינים?‬
‫לא. אף אחד לא יכול.‬
‫כשהם יוצאים לים,‬ ‫איך אפשר לדעת מה הם עושים?‬
‫יש לנו משקיפים על הסיפון.‬ ‫אבל אפשר לשחד את המשקיפים.‬
‫המשקיפים שלכם יוצאים לים לעתים קרובות?‬
‫לא על בסיס קבוע.‬
‫אין שם אף אחד שיראה‬ ‫אם הם הורגים דולפינים או לא. ‬
‫אז איך אפשר לדעת אם זה ידידותי לדולפינים,‬
‫במיוחד כשהם משלמים על ‬ ‫רישיון לתווית "ידידותי לדולפינים"?‬
‫הם מאמינים לדברי הקברניט.‬
‫הם בודקים את יומני הקברניט.‬ ‫הוא אומר, "לא הרגתי דולפינים".‬
‫"בסדר. הנה התווית שלך. זה יעלה לך כך וכך."‬
‫אז כדי שאבין את העניין לאשורו,‬
‫יש לכם משקיפים, אבל הם יוצאים לים ‬ ‫לעתים נדירות, וניתן לשחד אותם.‬
‫ולכן אתה לא יכול לערוב לכך‬ ‫שטונה ידידותית לדולפינים היא אכן כזאת?‬
‫זה בהחלט נכון ‬ ‫מבחינת האופן שבו המערכת פועלת.‬
‫אז מה אנשים אמורים לעשות‬ ‫אם הם רוצים להגן על דולפינים?‬
‫מה שאנחנו אומרים:‬ ‫לקנות טונה ידידותית לדולפינים,‬
‫טונה שמאושרת על ידי מכון ארת' איילנד‬ ‫שהיא ידידותית לדולפינים.‬
‫אבל אין ביטחון שהיא ידידותית לדולפינים.‬
‫דבר לא יכול להבטיח ‬ ‫שהיא ידידותית לדולפינים.‬
‫אבל אם אין ביטחון שהיא ידידותית לדולפינים,‬ ‫למה היא נקראת כך?‬
‫אנחנו יכולים במידה רבה להבטיח‬ ‫שהיא ידידותית לדולפינים, כן.‬
‫אבל עכשיו אמרת לי שזה לא מובטח.‬
‫זה לא מובטח באותו אופן שבו...‬
‫העולם הוא מקום קשה לפעמים.‬
‫ניגוד עניינים.‬
‫כן, אני חושב שזה ניגוד עניינים.‬ ‫אני גם חושב שזאת הונאה.‬
‫עבדתי בשבילם...‬
‫והפסקתי לעשות זאת.‬
‫הרווחתי יותר ממאה אלף דולר בשנה.‬
‫ביטוח חיים חינם.‬ ‫משהו שאני אפילו לא יכול לקנות.‬
‫עזבתי את זה בגלל התווית...‬
‫"ידידותי לדולפינים" המזויפת.‬ ‫אני לא רוצה קשר לזה.‬
‫לא האמנתי למה ששמעתי.‬
‫התווית בעלת ההכרה העולמית של מאכלי ים‬
‫היא שקר מוחלט מאחר שהיא אינה מבטיחה דבר.‬
‫בשלב הזה, התחלתי לתהות מה עוד מטייחים.‬
‫אפילו הקבוצות שעוסקות בפלסטיק ימי...‬
‫- ג'ורג' מונביוט ‬ ‫עיתונאי, סופר, פעיל סביבה -‬
‫אינן מעוניינות לומר מה מקור הפלסטיק הזה:‬ ‫רשתות דיג וציוד דיג.‬
‫אנחנו שומעים הרבה על ‬ ‫שטח הפסולת של האוקיינוס השקט,‬
‫ואומרים, "נכון שזה נורא?‬ ‫כל מקלות האוזניים ושקיות הפלסטיק שלנו‬
‫מסתחררים בשטח הפסולת של האוקיינוס השקט."‬
‫ארבעים ושש אחוז ממנו הם רשתות דיג,‬
‫אשפת רשתות דיג, שהן מסוכנות הרבה‬ ‫לבעלי חיים ימיים מאשר קשיות הפלסטיק שלנו.‬
‫כי הן נועדו להרוג, כמובן.‬
‫זה כל כך ברור, למה אנחנו לא מדברים על זה?‬
‫למה אפילו הקבוצות שמתנגדות לשימוש בפלסטיק,‬ ‫לא מדברות על דיג?‬
‫איך ייתכן שלא שמעתי על כך קודם?‬
‫ספינות דיג משליכות כמות עצומה ‬ ‫של חבלים וחוטי דיג, וזאת בעיה חמורה.‬
‫- רשתות, מצופים, חבלים, ארגזים -‬
‫כיום, אפילו כמה מהמקומות הנידחים ביותר‬ ‫בכדור הארץ מלאים בציוד דיג.‬
‫כמו האי הנדרסון באוקיינוס השקט,‬
‫וסבאלברד בחוג הארקטי.‬
‫למעשה, כשהסתכלתי מקרוב על ‬ ‫כמה מהלווייתנים שעלו לחוף בבריטניה,‬
‫כשהתחלתי במסע שלי,‬ ‫גיליתי שציוד דיג הוא הזבל העיקרי בבטנם.‬
‫זה היה הלווייתן בחדר שאף אחד לא דיבר עליו.‬
‫אפילו נודע לי שבדיג במערך חכות‬
‫משתמשים בחוטי דיג באורך שמספיק ‬ ‫להקיף את כדור הארץ 500 פעמים בכל יום.‬
‫אף שאין אף אזור דיג בעולם ‬ ‫שבו דגים צבי ים במכוון,‬
‫שישה מתוך שבעה מינים של צבי ים ‬ ‫נמצאים תחת איום או בסכנת הכחדה.‬
‫לא בגלל שינויי האקלים,‬ ‫לא בגלל זיהום האוקיינוסים,‬
‫לא בגלל הפלסטיק באוקיינוס, אלא בגלל הדיג.‬
‫אבל זאת בעיה שאף אחד לא רוצה לדבר עליה.‬
‫שוב, אם זה נכון, ‬ ‫איך ייתכן שלא שמעתי על כך קודם?‬
‫כל הכותרות שראיתי אי פעם ‬ ‫התמקדו בקשיות פלסטיק.‬
‫אז החלטתי לבדוק את המחקר.‬
‫מחקר עולמי העריך באופן שמרני ‬ ‫שאלף צבי ים מתים מפלסטיק בשנה.‬
‫עם זאת, בארצות הברית בלבד,‬
‫250,000 צבי ים נתפסים, נפצעים או נהרגים ‬ ‫מדי שנה על ידי ספינות דיג.‬
‫אם צב ים אחד עם קשית באפו הפך לוויראלי,‬
‫למה הצילום הזה לא הגיע לכותרות החדשות?‬
‫כשנכנסתי לאתרים של ארגונים ימיים מובילים‬
‫שמתמודדים עם זיהום פלסטיק,‬ ‫מצאתי דפים רבים שמעודדים אנשים‬
‫להפסיק להשתמש בכל דבר ‬ ‫החל משקיות תה ועד למסטיקים.‬
‫אבל הם אינם מציינים בשום מקום‬ ‫מה לעשות בנוגע לציוד דיג,‬
‫אם הם בכלל מזכירים זאת.‬
‫במקום זאת, נראה ש-99 אחוז ממה ‬ ‫שהקבוצות האלה דיברו עליו היה קשיות פלסטיק.‬
‫ונדהמתי אפילו יותר לגלות‬
‫שקשיות פלסטיק הן רק 0.03 אחוזים‬
‫מפסולת הפלסטיק באוקיינוסים.‬
‫זה היה כמו לנסות להציל ‬ ‫את יערות הגשם של האמזונס והפסקת כריתת עצים‬
‫על ידי החרמת קיסמים.‬
‫זאת בקושי טיפה בים.‬
‫אם ציוד דיג הוא בעיה כה חמורה,‬
‫רציתי לדעת למה ארגון המלחמה בפלסטיק ‬ ‫האהוב עליי לא דיבר על זה.‬
‫- ג'קי נונייז‬ ‫קואליציית זיהום הפלסטיק -‬
‫לפי "קואליציית זיהום הפלסטיק",‬
‫מהו המקור העיקרי של הפלסטיק‬ ‫בשטח הפסולת של האוקיינוס השקט?‬
‫מיקרו-פלסטיק.‬
‫בשטח הפסולת של האוקיינוס השקט‬ ‫יש בעיקר מיקרו-פלסטיק.‬
‫לפי המחקר העדכני ביותר‬ ‫46 אחוז משטח הפסולת של האוקיינוס השקט‬
‫הוא רשתות דיג בלבד, ורוב שאר הפסולת ‬ ‫היא סוגים אחרים של ציוד דיג.‬
‫אז זאת אינה רוב הפסולת?‬
‫לא הייתי אומרת שרוב הפלסטיק הוא רשתות דיג.‬
‫זה שילוב של דברים רבים.‬
‫אבל הרוב משמעותו יותר מ-50 אחוז‬
‫ופסולת שקשורה בדיג‬ ‫בשטח הפסולת הוא יותר מ-50 אחוז.‬
‫אם כך, זה לא נחשב לרוב?‬
‫כן. אז אם ה...‬
‫אם זה קרוב ל-50 אחוז, זה...‬
‫כן, רשתות דיג מפלסטיק.‬
‫אין שום דבר שישתווה לכמות הזאת‬ ‫כשמדובר בפריט אחד.‬
‫אתה יודע.‬
‫אבל הדבר המדהים הוא‬
‫שאלה רשתות דיג מפלסטיק.‬
‫יש משהו שאנשים יכולים לעשות ‬ ‫כדי לעצור את אשפת רשתות הדיג?‬
‫דבר אחד שאפשר לעשות הוא להפסיק,‬
‫או להפחית משמעותית את צריכת הדגים,‬
‫ולתת לאוכלוסיות הדגים להתאושש.‬
‫זה גם יפחית את כמות החומרים שישתמשו בהם‬ ‫כדי לדוג את הדגים האלה.‬
‫את יודעת למה המסר החשוב הזה ‬ ‫לא נמצא באתר שלכם?‬
‫אני... אני לא יודעת. ‬ ‫אני לא זאת אחראית לאתר.‬
‫יהיה טוב אם תדבר על זה עם דיאנה.‬
‫היא המייסדת, היא מעורבת בנושא, לה יש...‬
‫היא בוודאי תוכל לתת תשובות טובות יותר.‬
‫- דיאנה כהן‬ ‫מנכ"לית קואליציית זיהום הפלסטיק -‬
‫ג'קי אמרה שאחת הדרכים ‬ ‫להתמודד עם הבעיה החמורה של רשתות דיג,‬
‫באוקיינוס היא לומר "לא" לאכילת דגים.‬
‫רציתי לדעת למה אתם לא מציינים‬ ‫את המסר החשוב באתר שלכם.‬
‫מסר צרכני לאכול פחות דגים?‬
‫זה לא התחום שלי.‬
‫זה לא הדבר שאני מתמקדת בו. אני מבינה אותך.‬ ‫-כן.‬
‫אין לי זמן לזה. יש לנו אירוע.‬
‫אפשר לכבות את המצלמה? תודה.‬
‫אני לא מעוניינת להתמקד בזה.‬
‫אין לי דעה בעניין.‬
‫דיברתי על מה שאנשים ‬ ‫יכולים לעשות כדי להביא לשינוי‬
‫ביחס לפסולת רשתות דיג באוקיינוס,‬
‫וג'קי אמרה שאפשר להפסיק ‬ ‫או להפחית את צריכת הדגים.‬
‫שאלתי אם זה היה...‬ ‫-היא לא אמרה להפסיק את צריכת הדגים.‬
‫היא כן.‬ ‫-היא לא.‬
‫להפסיק או להפחית משמעותית את צריכת הדגים.‬
‫- שידור חוזר -‬
‫היא כן.‬ ‫-היא לא אמרה להפסיק את צריכת הדגים.‬
‫לא היה לי מושג מה קורה.‬
‫למה שאלה כל כך פשוטה‬ ‫עוררה תגובת נגד חריפה כזאת?‬
‫האפשרות היחידה שלי הייתה לעקוב אחרי הכסף.‬
‫אז עשיתי את זה.‬
‫וכצפוי, שם זה היה.‬
‫- קואליציית זיהום הפלסטיק‬ ‫היא פרויקט של מכון ארת' איילנד -‬
‫ברור שהם לא ידברו על רשתות דיג.‬
‫קואליציית זיהום הפלסטיק‬ ‫היא אותו ארגון כמו מכון ארת' איילנד.‬
‫אלה אותם אנשים שמאחורי תווית ‬ ‫"ידידותי לדולפינים" שעל פחיות טונה,‬
‫שמשתפים פעולה עם תעשיית הדיג ‬ ‫כדי למכור יותר מאכלי ים.‬
‫לכן הם לא רוצים לדבר על הגורם המוביל ‬ ‫לזיהום הפלסטיק בחלקים רבים של העולם.‬
‫נכון לגמרי לומר‬ ‫שעלינו להשתמש בהרבה פחות פלסטיק.‬
‫אבל גם אם לא ייכנס לאוקיינוס ‬ ‫אפילו גרם אחד של פלסטיק ‬
‫מהיום והלאה,‬
‫אנחנו עדיין נמשיך ‬ ‫לחסל את המערכות האקולוגיות האלה‬
‫כי הנושא החמור ביותר בפער עצום‬ ‫הוא דיג מסחרי.‬
‫הוא לא רק מזיק הרבה יותר מזיהום פלסטיק,‬
‫הוא הרבה יותר מזיק מזיהומי נפט ‬ ‫ומדליפות נפט.‬
‫דליפת הנפט של חברת דיפווטר הורייזן‬ ‫במפרץ מקסיקו הייתה החמורה ביותר בהיסטוריה.‬
‫היא הזרימה כמויות אדירות של נפט‬ ‫למעמקי הים לאורך תקופה של חודשים.‬
‫וכולם היו מזועזעים ‬ ‫בגלל מותם של חיות הבר בחופים‬
‫בזמן שהנפט צף לעבר החופים.‬
‫אבל למעשה, תעשיית הדיג במפרץ מקסיקו‬
‫השמידה יותר בעלי חיים ביום אחד‬
‫מכפי שדליפת הנפט הזאת השמידה לאורך חודשים.‬
‫מאחר שאזורים גדולים היו סגורים לדיג‬
‫בגלל האפשרות לזיהום נפט,‬
‫החיים הימיים למעשה הרוויחו‬
‫מדליפת הנפט של דיפווטר הורייזן‬ ‫כי הם זכו להפוגה מהדיג.‬
‫קשה לי לקבל את העובדה‬ ‫שדייג בסירת דיג קטנה‬
‫מסוגל לגרום לנזק כל כך רב.‬ ‫-כן.‬
‫אז מה הסיפור?‬
‫יש לנו דימוי על תעשיית הדיג,‬
‫שמושתל עמוק במוחנו מילדות.‬
‫זאת סירה אדומה קטנה שמטלטלת על פני ים נוצץ‬
‫עם קפטן בירדסאיי ליד ההגה,‬
‫עם הזקן הלבן שלו, ועיניו הכחולות הנוצצות,‬ ‫וכובע הדייג שלו.‬
‫אבל, כמובן, במציאות מדובר במכונת מוות.‬
‫זאת מכונה טכנולוגית יעילה ביותר.‬
‫מדובר בספינות ענקיות ורבות עוצמה,‬ ‫ספינות דיג ענקיות‬
‫שמטרתן להשמיד את בעלי החיים‬
‫שבבסיס כל שרשרת המזון הימית,‬
‫הדגים.‬
‫אף שהרגשתי סוף-סוף שאני בדרך הנכונה,‬
‫לא יכולתי שלא להרגיש מתוסכל‬ ‫מהעובדה שהתקשורת ותשומת הלב העולמית‬
‫על פלסטיק ועל דלק מאובנים‬
‫הסיחו את דעתנו מתעשייה‬ ‫שאנחנו כמעט לא שומעים עליה,‬
‫עם השפעה הרבה יותר גדולה על הים.‬
‫כשחפרתי עמוק יותר,‬
‫גיליתי שזה נכון ‬ ‫גם כשמדובר בשוניות אלמוגים.‬
‫מאחר שמדענים צופים‬ ‫ש-90 אחוז מהשוניות ייעלמו עד שנת 2050,‬
‫ההסבר המקובל היחיד‬ ‫לגסיסת השוניות היה שינו האקלים.‬
‫אבל כמעט אף אחד לא דיבר על העובדה‬ ‫שדגים חיוניים כדי לשמור על חיי האלמוגים.‬
‫- השוניות מתקיימות בזכות הדגים -‬
‫המערכת האקולוגית בשוניות האלמוגים‬ ‫מבוססת במידה רבה על מחזור.‬
‫- פרופ' כריס לנגדון‬ ‫ביולוג ואקולוג ימי באוני' מיאמי -‬
‫ההפרשות של בעלי החיים האלה‬ ‫הן מזון בשביל האלמוגים.‬
‫כשדייגים מגיעים לדוג את הדגים,‬
‫לא רק שהדגים נפגעים,‬
‫אלא גם אובדים התוצרים ‬ ‫שהדגים מפרישים למים כמזון לאלמוגים,‬
‫והחומרים המזינים שמחליפים אותם‬ ‫ומביאים לשיקומם.‬
‫דיג הפך לאיום הגדול ביותר ‬ ‫על שוניות רבות ברחבי העולם.‬
‫מהמזרח התיכון ועד לקריביים,‬
‫שבהם 90 אחוז מהדגים הגדולים‬ ‫ששגשגו שם במשך אלפי שנים נעלמו כיום.‬
‫לכן ברור שהאוקיינוסים שלנו‬ ‫נמצאים על פרשת דרכים,‬
‫ואני הזדקקתי לתשובות חד משמעיות.‬
‫רציתי לדבר עם אנשי שימור‬ ‫שהקדישו את חייהם להגנה על הים,‬
‫והתחלתי בפגישה עם אגדה חיה,‬
‫ואחת הגיבורות האהובות עליי מאז ומתמיד,‬ ‫כדי לומר לי יותר.‬
‫אני סילביה ארל, אוקיינוגרפית,‬
‫חוקרת במטה נשיונל ג'יאוגרפיק,‬ ‫מייסדת "משימה כחולה",‬
‫ומייסדת "חקר וסקירת האוקיינוס העמוק".‬
‫במהלך השנים ראיתי שינויים.‬
‫הייתי עדה למה שהוא כנראה ‬ ‫עידן התגליות הגדול ביותר על האוקיינוס.‬
‫אבל בו זמנית, ‬ ‫גם העידן הגדול ביותר של אובדן.‬
‫מאז אמצע המאה ה-20,‬
‫הצליחו בני האדם ‬
‫להוציא מהאוקיינוס,‬ ‫כמויות אדירות של חיות בר.‬
‫ההערכה היא שעד אמצע המאה ה-21,‬
‫אם נמשיך לקחת דגי בר ‬ ‫ברמה שאנחנו עושים זאת כיום,‬
‫לא יהיה דיג מסחרי,‬
‫כי לא יהיה מספיק דגים לתפוס.‬
‫באמצע הים הצפוני בשנות ה-30 של המאה ה-19,‬
‫ספינת דיג טיפוסית הייתה מסוגלת לדוג‬ ‫טונה אחת או שתיים של דג לשונון בכל יום.‬
‫אבל היום, כל צי הדיג שם‬ ‫דג כשתי טונות של לשונון לכל אורך השנה,‬
‫מה שאומר שתפוצת הלשונון‬ ‫היא פי אלף פחות כיום מכפי שהייתה בעבר.‬
‫אנחנו במלחמה עם האוקיינוסים‬ ‫ואם ננצח בה, אנחנו נאבד הכול...‬
‫- סיריל גוטש‬ ‫מייסד "הדברות עם האוקיינוסים" -‬
‫כי האנושות לא מסוגלת ‬ ‫לחיות בכוכב הזה עם ים מת.‬
‫התעשייה המוחלטת של הדיג היא הבעיה כאן.‬
‫אנחנו הורסים הכול ובמהירות עצומה.‬
‫דיג מסחרי הוא למעשה‬ ‫ציד חיות בר בקנה מידה המוני,‬
‫שבו נתפסים עד 2.7 טריליון דגים בכל שנה,‬
‫או מושמדים עד חמישה מיליון בכל דקה.‬
‫אף תעשייה אחרת על כדור הארץ‬
‫לא הרגה אפילו כמות קרובה‬ ‫של בעלי החיים כמו התעשייה הזאת,‬
‫שלא לציין מיני חיות בר ‬ ‫שאנחנו בקושי מבינים.‬
‫בעקבות זאת, אוכלוסיות הדגים העולמיות ‬ ‫צנחו במקרים מסוימים כמעט להכחדה מוחלטת.‬
‫אבל אולי אחת העובדות המזעזעות ביותר‬
‫הגיעה מאחד ממומחי הדיג המובילים בעולם‬
‫שאם מגמות הדיג הנוכחיות ימשיכו,‬
‫האוקיינוסים יהיו ריקים עד שנת 2048.‬
‫ככל שנודע לי יותר,‬ ‫נעשתה העובדה הזאת יותר מטלטלת‬
‫כשהתחלתי להבין ‬ ‫עד כמה כל מין מחובר למין אחר,‬
‫והתפקיד שהם ממלאים‬ ‫בשמירה על הכימיה של האוקיינוס‬
‫ועל האטמוספרה של הכוכב שלנו.‬
‫זה נשמע פשוט מדהים,‬
‫אבל עוצמת בעלי חיים שנעים למעלה ולמטה‬ ‫דרך עמוד המים,‬
‫במונחים של ערבוב,‬
‫הוא שקול לעוצמת כל הרוחות, הגלים,‬
‫הגאויות והזרמים בימים ביחד.‬
‫ויש לזה השפעה עצומה על הפיזיקה, על הכימיה‬
‫ועל הביולוגיה של הימים.‬
‫ייתכן שהערבול הזה של הים‬
‫הוא אחת הדרכים שבהן האוקיינוסים ‬ ‫מסייעים בספיגת חום מהאטמוספרה.‬
‫כשבעלי חיים שוחים דרך עמוד המים,‬
‫הם גורמים לצניחה חזקה ‬ ‫של מי השטח החמים יותר‬
‫שמתערבבים עם המים הקרים יותר שמתחת.‬
‫ואף שנדרש עוד מחקר רב בנושא,‬
‫ההרס של החיים הימיים‬
‫עלול לשבש את התהליך הזה,‬ ‫ולגרום לטמפרטורות ים חמות יותר.‬
‫השורה התחתונה היא ‬ ‫שהאוקיינוסים והחיים בתוכם‬
‫ממלאים תפקיד הרבה יותר גדול באקלים ‬ ‫מכפי ששיערנו.‬
‫ומסתבר‬
‫שהחיים באוקיינוסים חיוניים ‬
‫להחזקת הפחמן דו חמצני ‬ ‫ומונעים את שחרורו לאטמוספרה.‬
‫אנחנו מבינים שאי כריתת עצים או שתילת עצים‬ ‫עוזרת מאוד למשוואת הפחמן דו חמצני,‬
‫אבל אין דבר חשוב יותר מאשר לשמור ‬ ‫על תקינות מערכות האוקיינוס.‬
‫כלומר, בעלי החיים הגדולים האלה,‬ ‫אפילו הקטנים,‬
‫הם סופגים פחמן דו חמצני.‬
‫ומבודדים אותו ‬ ‫כשהם שוקעים לקרקעית האוקיינוס.‬
‫האוקיינוס הוא כיור הפחמן דו חמצני ‬ ‫הכי גדול בעולם.‬
‫אם רוצים להתמודד עם שינויי אקלים,‬ ‫הדבר הראשון שיש לעשות...‬
‫- קפטן פול ווטסון ‬ ‫מייסד סי שפרד -‬
‫הוא להגן על האוקיינוס. ‬ ‫והפתרון לכך הוא פשוט. יש להניח לו.‬
‫אני תמיד משווה זאת לחללית.‬
‫כדור הארץ הוא חללית‬ ‫שנמצאת במסע מסביב לגלקסיה.‬
‫נדרשים 250 מיליון שנה ‬ ‫רק כדי לבצע הקפה אחת.‬
‫ולכל חללית יש מערכת תומכת חיים,‬
‫שמספקת לנו מזון לאכילה, אוויר לנשימה,‬
‫ומווסתת את האקלים, את הטמפרטורות.‬
‫מערכת תמיכת החיים הזאת‬ ‫מנוהלת על ידי צוות של תושבי כדור הארץ.‬
‫ויש רק מספר מוגבל של תושבים שאפשר להרוג‬
‫לפני שהמכונות יתחילו להתמוטט, ‬ ‫כי המהנדסים אוזלים.‬
‫וזה מה שקורה, אנחנו הורגים את הצוות.‬
‫גיליתי שאחד מאנשי הצוות‬ ‫החשובים ביותר בספינת החלל של כדור הארץ,‬
‫הם למעשה צמחים ימיים.‬
‫ביחס לדונם אחד,‬ ‫צמחי מימי החופים האלה יכולים לאגור‬
‫עד פי 20 יותר פחמן דו חמצני‬ ‫מהיערות ביבשה.‬
‫למעשה, 93 אחוז מכלל הפחמן דו חמצני בעולם ‬ ‫מאוחסן באוקיינוס‬
‫באמצעות הצמחייה הימית, אצות ואלמוגים.‬
‫והפסד של רק אחוז אחד ‬ ‫מהמערכת האקולוגית הזאת‬
‫שווה ערך לשחרור פליטות גזים‬ ‫מ-97 מיליון מכוניות.‬
‫בדיג מתמשך של הדגים,‬ ‫אנחנו מחסלים את האוקיינוסים שלנו...‬
‫- ריצ'רד אופנלנדר‬ ‫מחבר "ברירת המזון וקיימות" -‬
‫לא רק בכך שאנחנו הורגים את הדגים,‬
‫אבל שיטות הדיג הן הרסניות לסביבת הגידול, ‬ ‫למערכות האקולוגיות.‬
‫- נזקים על קרקעית הים מדיג -‬
‫וזה אפילו חמור יותר‬ ‫כי זה מחוץ לטווח ראייה ולתפיסה שלנו.‬
‫דיג מכמורות הוא ללא ספק‬ ‫צורת הדיג ההרסנית ביותר.‬
‫הרשתות הגדולות ביותר הן כל כך גדולות,‬
‫שהן יכולות לבלוע קתדרלות שלמות‬ ‫או עד 13 מטוסי סילון.‬
‫הרשתות גוררות משקולות כבדות בתחתית,‬
‫שמצלקות את קרקעית הים ‬ ‫שפעם הייתה שופעת חיים‬
‫ולא מותירות אחריהן דבר מלבד שממה מוחלטת.‬
‫זה בדיוק כמו לכרות יער גשם אמזוני בתולי,‬ ‫אלא שלמעשה, זה הרבה יותר גרוע.‬
‫בכל שנה נכרתים כ-100 ‬‫מיליון דונם ‬‫של ‬‫יערות‬‫,‬
‫זה שקול לאובדן של ‬ ‫כ-27 מגרשי כדורגל בכל דקה.‬
‫עם זאת, ‬‫לפי ההערכה‬ ‫דיג מכמרות מוחק 15.7 מיליארד דונם בכל שנה‬‫.‬
‫זה ‬‫שקול לאובדן של ‬ ‫4,316 מגרשי ‬‫כדורגל בכל דקה.‬
‫ובחישוב שנתי, זה שקול למחיקת השטח‬
‫של גרינלנד, נורווגיה, שוודיה, פינלנד,‬
‫דנמרק, בריטניה, גרמניה, צרפת, ספרד,‬
‫פורטוגל, איטליה, טורקיה, איראן, תאילנד,‬
‫ואוסטרליה ביחד.‬
‫איפה קבוצות שימור הסביבה הגדולות?‬ ‫למה הן לא נאבקות בחירוף נפש בבעיה הזאת?‬
‫זה כל כך ברור. זה פשוט ברור כשמש.‬
‫תעשיית הדיג היא זאת‬ ‫שהורסת את הדגים ואת שאר החיים בים.‬
‫האם זה יכול להיות ברור יותר?‬
‫ובכל זאת, רובם שומרים על שתיקה.‬ ‫הם לא מביעים התנגדות.‬
‫הם בכוונה לא עוסקים בנושא החשוב ביותר.‬
‫חוקרים רבים סבורים ‬ ‫שעלינו להגן על כ-30 אחוז מהאוקיינוסים.‬
‫אבל במציאות, אנחנו מגינים כיום ‬ ‫על חמישה אחוזים מהאוקיינוסים.‬
‫אבל זה מטעה כי ביותר מ-90 אחוז ‬ ‫מהאזורים הימיים המוגנים, הדיג עדיין מותר.‬
‫אז במציאות, פחות מאחוז אחד ‬ ‫מכל האוקיינוסים נתונים לפיקוח.‬
‫אנחנו שומעים הרבה מממשלות‬ ‫על האזורים הימיים המוגנים האלה.‬
‫ואחת משרות הממשלה התראיינה ונשאלה,‬
‫"איזו הגנה נוספת תספקו לאזור המוגן הזה?‬
‫האם תגנו עליו מפני דיג תעשייתי?" ‬ ‫"לא".‬
‫"האם תגנו עליו מפני קידוחי נפט?" ‬ ‫"לא".‬
‫"אז מפני מה אתם בעצם מגינים עליו?"‬
‫"אנחנו נציב הגבלות נוספות על שיט בקיאקים."‬
‫ברצינות?‬
‫קיאקים?‬
‫זה היה הדבר היחיד‬ ‫שהיא הייתה יכולה לחשוב עליו?‬
‫זאת בושה וחרפה.‬
‫מאחר שאין כמעט אזורים ימיים מוגנים ‬ ‫שהדיג בהם אסור,‬
‫ואוכלוסיית הדגים העולמית על סף קריסה,‬
‫התחלתי לפקפק‬ ‫האם יש כזה דבר שנקרא "דיג בר קיימא".‬
‫השקעתי זמן רב ומאמץ ‬ ‫בחיפוש אחר דוגמה למקום שבו‬
‫ניצול גדול של חיות בר הוא בר קיימא.‬
‫זה פשוט לא קיים.‬
‫קשה לומר, ‬ ‫"באזורים מסוימים מותר לדוג, ובאחרים לא."‬
‫כי מי יקבע איפה הגבול?‬
‫איך ניתן לדעת אם דג נתפס באופן לא חוקי‬
‫או אם מקורו מדיג בר קיימא?‬
‫ראשית, אין דבר כזה. זה בלתי אפשרי.‬
‫אין דבר כזה דיג בר קיימא.‬ ‫אין מספיק דגים כדי להצדיק זאת.‬
‫הכול עכשיו הוא בר קיימא.‬
‫זה לא בר קיימא. זאת רק סיסמת שיווק.‬
‫אתה לא מסכים עם ארגונים שממליצים לאכול ‬ ‫מאכלי ים בני קיימא כדי להגן על האוקיינוס?‬
‫לא, אני לחלוטין לא מסכים עם זה.‬
‫הם מנסים לפנות לדעת הרוב.‬ ‫הם רוצים שאנשים שאוכלים דגים יתמכו בהם.‬
‫זאת הייתה הבעיה ‬ ‫כשהייתי המנהל של "מועדון סיירה".‬
‫הם לא רצו לצאת נגד ציד, נגד דיג,‬ ‫או לצאת נגד אכילת בשר.‬
‫כי הם חשבו שהם יאבדו ‬ ‫תמיכה של חברות אם הם יעשו זאת.‬
‫הרבה קבוצות לא מעוניינות לפתור את הבעיה,‬ ‫הן מעוניינות לנצל את הבעיה.‬
‫יש הרבה קבוצות, שינויי אקלים, שימור ‬ ‫מה שזה לא יהיה.‬
‫זה עסק שנועד ליצור הרגשה טובה.‬
‫חיפשתי באתר של "אושיאנה".‬
‫הם קבוצת שימור הימים הגדולה בעולם,‬
‫אבל לא היה שום אזכור על צמצום ‬ ‫או על הפסקת צריכת מאכלי ים.‬
‫במקום זאת, הארגון טוען‬ ‫שאחת הדרכים הטובות ביותר להציל דגים‬
‫היא לאכול דגים.‬
‫אושיאנה תומכים בדיג בר קיימא,‬
‫ולכן החלטתי להיפגש עם הקבוצה ‬ ‫כדי שיוכלו להסביר מה זה אומר.‬
‫מה המשמעות של דיג בר קיימא? ‬ ‫מי מגדיר את זה?‬
‫זאת שאלה באמת מעמיקה.‬
‫- מריה חוסה קורנאקס ‬ ‫אושיאנה -‬
‫קיימות אינה מוגדרת ככזאת.‬
‫אין הגדרה של קיימות בכללותה באזורי דיג.‬
‫זה לא מבלבל לומר ‬ ‫"לאכול דגים מדיג בר קיימא",‬
‫אם אין הגדרה אוניברסלית לזה?‬
‫בהחלט.‬
‫לא, הצרכן לא יכול להעריך כרגע כראוי‬ ‫איזה דג הוא מדיג בר קיימא, ואיזה לא.‬
‫יש הרבה המלצות,‬
‫אבל נכון שהצרכן לא יכול‬ ‫לקבל החלטה מושכלת כרגע.‬
‫אז אם איש לא באמת יודע מה זה אומר,‬
‫האם זאת לא תהיה אסטרטגיה יעילה יותר‬
‫לומר שיש להפחית או ‬ ‫להפסיק את צריכת מאכלי הים?‬
‫זה לא יהיה הדבר הכי טוב לאוקיינוס?‬
‫זה…‬
‫כלומר, קשה לענות על שאלה‬
‫עם השלכות כל כך עמוקות‬ ‫עם כל כך מעט זמן לחשוב עליה, נכון?‬
‫מאחר שאין לנו עמדה בנושא הזה.‬ ‫מעולם לא שאלו אותנו את השאלה הזאת.‬
‫זה פשוט יופיע באתר שלכם.‬
‫"הדבר הראשון שאפשר לעשות למען האוקיינוס,‬ ‫הוא להפחית את צריכת הדגים". משהו כזה.‬
‫עזבתי את המשרד של אושיאנה ‬ ‫עם פחות אמון בקבוצה מכפי שהיה לי כשהגעתי.‬
‫התאכזבתי שהם לא היו יכולים לענות ‬ ‫על שאלה כל כך פשוטה ביחס לדיג בר קיימא.‬
‫אולי אוכל לקבל תשובה טובה יותר לשאלה שלי‬ ‫באמצעות פנייה לרשויות הממשלתיות.‬
‫אחרי הכול, זאת הייתה ההמלצה השנייה ‬ ‫באתר של אושיאנה.‬
‫אז פניתי ישירות לצמרת‬ ‫והצלחתי לקבוע פגישה נדירה ‬
‫עם הניצב האירופי לדיג ולסביבה,‬ ‫שחוקק לאחרונה חוקים לאיסור פלסטיק חד פעמי.‬
‫- הפרלמנט האירופי -‬
‫מהי ההגדרה של דיג בר קיימא?‬
‫תאר לעצמך שיש לך כסף בבנק,‬
‫יש לך חיסכון של 100 אירו בבנק.‬
‫- הניצב קרמניו ולה‬ ‫דגה, ימאות וסביבה -‬
‫ה-100 אירו האלה נותנים לך ריבית.‬
‫כל עוד אתה מוציא את הריבית‬ ‫מבלי לגעת בחיסכון,‬
‫זאת היא קיימות.‬
‫ברגע שתתחיל להשתמש בחיסכון,‬
‫אתה נכנס למעגל של אי קיימות.‬
‫ובכן, אם להשתמש באנלוגיה הכלכלית שלך,‬
‫האוקיינוסים כיום הם לא רק בגירעון‬ ‫אלא בשפל כלכלי חמור.‬
‫לא כדאי שנפסיק לבזבז את מה‬ ‫שאנחנו לא יכולים להרשות לעצמנו?‬
‫אנחנו כמובן לא יכולים‬ ‫ללכת לקיצוניות השנייה ולהגיד,‬
‫"הפתרון היחיד הוא לא לדוג בכלל."‬
‫אנחנו לא...‬ ‫אני לא חושב שביכולתנו לעשות זאת.‬
‫אבל הממשלה שלך נוקטת צעדים קיצוניים‬ ‫לאיסור על פלסטיק חד פעמי,‬
‫בשעה שדיג גורם להרס רב בהרבה.‬
‫אז למה תעשיית הדיג מקבלת יחס מיוחד?‬
‫כן. מבחינתי, הרעיון הוא לא להפסיק לדוג.‬
‫מבחינתי, הרעיון הוא ‬ ‫ליצור יותר דיג בר קיימא.‬
‫יותר דיג בר קיימא פירושו ‬ ‫לעשות יותר דברים שאינם יעילים,‬
‫ושאי אפשר אפילו להגדיר אותם.‬
‫אבל מאחר שאין הגדרה ברורה, ‬ ‫תהיתי מה המשמעות ביחס‬
‫לקבוצות שמעניקות רישיון לדיג בר קיימא‬ ‫כמו "המועצה לשימור הימים",‬
‫שעדיין לא שבו לפניותיי.‬
‫אתה מתכוון למועצה לשימור הימים?‬
‫כן.‬ ‫-אוי, אלוהים.‬
‫אתה מביא אותי לנושא ‬ ‫של המועצה לשימור הימים.‬
‫כמה אני רוצה לומר?‬ ‫ובכן, יש להם אזורי דיג מאושרים‬
‫שמייצרים כמויות מדהימות של שלל לוואי‬
‫שמתעלמים מהן כי רמת ההרג‬ ‫נחשבת ל"דיג בר קיימא" בפני עצמו.‬
‫אבל זה לא מה שהצרכנים רוצים.‬
‫הם רוצים לדעת שלא נהרגים יונקים ימיים,‬ ‫ושלא נטבחים עופות ים‬
‫כדי לשים את הדג על הצלחת.‬
‫התווית על הפחית‬ ‫לא שווה כלום במקרים מסוימים.‬
‫הפרסומים יוצרים דימוי כאילו אכילת‬
‫סלמון שמקורו מדיג בר קיימא‬ ‫עדיף על הרג טונה כחולה...‬
‫- "לא בר קיימא" "בר קיימא" -‬
‫וכך מצדיקים זאת בעיני הצרכן.‬
‫אבל זה כמו לומר שזה יותר בר קיימא ‬ ‫לירות בדוב קוטב מאשר בפנדה.‬
‫בעוד שבמציאות, שניהם לא בני קיימא ואסורים.‬
‫את חושבת שלא יהיה ניתן לערוך ראיון ‬ ‫עם המועצה לשימור הימים בשום שלב?‬
‫אני לא חושבת שזה יסתדר.‬
‫אין אף אחד במשרד כרגע.‬
‫יש המון כנסים.‬
‫אחרי שבבקשתנו לקביעת ראיון ‬ ‫נדחתה אינספור פעמים בטלפון,‬
‫החלטנו במקום זאת לבקר במשרד הראשי שלהם.‬
‫- המועצה לשימור הימים‬ ‫לונדון -‬
‫היי, שמי עלי, אני מנסה כבר חודשים‬ ‫לקבוע ראיון עם מישהי מהמועצה.‬
‫יש לי כמה שאלות על דיג בר קיימא.‬
‫האם יש כאן מישהו ‬ ‫שאוכל לנהל איתו שיחה קצרה?‬
‫נאמר לנו לחכות בחדר ההמתנה‬ ‫בזמן שהם מנסים לאתר מישהו שידבר איתנו.‬
‫אבל אחרי חצי שעה של מבטים מבוהלים ‬ ‫בין חברי הצוות, התבקשנו לעזוב.‬
‫זה עתה ספגתי דחייה נוספת ‬ ‫מהמועצה לשימור הימים.‬
‫הארגון הגדול ביותר בעולם לדיג בר קיימא ‬ ‫לא רוצה לדבר איתי על דיג בר קיימא.‬
‫הדבר היחיד שנותר לעשות‬ ‫היה לנסות לעקוב אחרי הכסף.‬
‫ולא לקח זמן רב‬ ‫למצוא את ניגוד העניינים העצום.‬
‫אחד המייסדים של המועצה לשימור הימים הוא ‬ ‫תאגיד יוניליוור, משווק ענק של מאכלי ים.‬
‫ועל אף שאינספור אזורי דיג‬ ‫ללא ספק רוקנו ונהרסו,‬
‫הצלחתי למצוא רק שניים‬
‫שלא קיבלו אישור לדיג בר קיימא‬ ‫במשך יותר מ-20 שנה.‬
‫אבל הדבר המזעזע ביותר‬
‫הוא שגיליתי שיותר מ-80 אחוז‬ ‫מכמעט 30 מיליון ליש"ט הכנסות בשנה‬
‫מגיע ממתן אישורי התווית שלהם על מאכלי ים.‬
‫בעיקרון, ככל שהם מחלקים יותר ‬ ‫תוויות כחולות, הם מרוויחים יותר כסף.‬
‫ולכן, ככל שזה נוגע לי,‬ ‫לא אבטח בתוויות האלה שוב לעולם.‬
‫למעשה, גם ניסיונות אחרים ‬ ‫להשית פיקוח על התעשייה נכשלו‬
‫מאחר שמשקיפים ממשלתיים‬
‫שהוטלה עליהם המשימה‬ ‫לפקח על פעילות הדיג בספינות‬
‫נרצחו בים והושלכו למים‬ ‫כמו במקרה של קית' דייוויס.‬
‫- נעדר בים -‬
‫משקיף אמריקאי בן 41‬ ‫שלפני מספר שנים נעלם מול חופי פרו,‬
‫ומעולם לא נראה שוב.‬
‫בפפואה גינאה החדשה,‬ ‫נעלמו 18 משקיפים במהלך חמש שנים בלבד.‬
‫ובפיליפינים, ב-2015,‬ ‫משקיפה ששמה גב' גרלי אלפאחורה,‬
‫- "מוות" -‬
‫קיבלה איומים על חייה ממשפחתו של דייג טונה‬ ‫שנעצר באשמת דיג לא חוקי.‬
‫זמן קצר לאחר מכן, חמושים נכנסו לביתה,‬
‫והיא נרצחה בדם קר בירייה בראשה‬ ‫מול שני בניה הקטנים.‬
‫כשאנחנו מסתכלים על פשעי דיג,‬
‫עלינו להסתכל על זה ‬ ‫בהקשר של פשע מאורגן על לאומי.‬
‫ואותם סינדיקטים שעומדים מאחורי דיג לא חוקי‬
‫הם אותם ארגוני פשע ‬ ‫שעומדים מאחורי סחר בסמים,‬
‫סחר בבני אדם ופשעים אחרים.‬
‫אם מפריעים לעסקים שלהם, ‬ ‫אתם מסכנים את חייכם.‬
‫אבל גם אל תופתע‬ ‫שממשלות יהיו מוכנות להרחיק לכת‬
‫כדי למנוע ממך לחשוף ‬ ‫את הפעילות הכלכלית שהם מסבסדים בים.‬
‫סבסוד הוא כספי משלם המסים‬ ‫שנמסרים לתעשייה‬
‫כדי לשמור שמחיר מוצר או שירות‬ ‫יישאר נמוך באופן מלאכותי.‬
‫ובמספר הולך וגדל של מדינות,‬
‫מוציאים יותר כסף על דיג ‬ ‫מכפי שמרוויחים מדיג.‬
‫אז גם אם אתם לא אוכלים דגים,‬
‫אתם עדיין תומכים בתעשיית הדיג‬ ‫כי אתם מממנים אותה במסים שאתם משלמים.‬
‫אם חושבים על כך זה מזעזע ‬ ‫שאנחנו מסבסדים את תעשיית הדיג...‬
‫- ד"ר כריסטינה היקס‬ ‫מדענית חברתית סביבתית -‬
‫בסכום של כ-35 מיליארד דולר,‬
‫שזה אותו סכום שלדברי האו"ם,‬ ‫אנחנו זקוקים לו כדי להילחם ברעב העולמי.‬
‫הסובסידיות היו במקור אמצעי להבטיח מזון.‬
‫אבל באופן אירוני, הן כיום ‬ ‫הגורם לחוסר במזון באזורים מתפתחים רבים.‬
‫הדיג שמבצע האיחוד האירופי‬ ‫במקומות כמו מערב אפריקה ‬
‫נתמך על ידי סובסידיות של האיחוד האירופי.‬
‫והמשמעות היא שעסקים מקומיים לא יכולים ‬ ‫להתחרות בכוח הכלכלי של האיחוד האירופי.‬
‫למעשה, זהו רק ההמשך‬ ‫להיסטוריה של שוד יבשת אפריקה.‬
‫מבצעי הדיג האינטנסיביים האלה לא רק ‬ ‫מחסלים את הדגים, הם גם הורסים כלכלות.‬
‫- שוד הדגים הגדול ‬ ‫שעולה מיליארדים לאפריקה -‬
‫בארצות הברית, ‬ ‫עד אחד מתוך כל שלושה דגי בר מיובאים,‬
‫נתפס באופן לא חוקי,‬ ‫ולכן נמכר באופן לא חוקי.‬
‫נגנב, לעתים קרובות מהמדינות הנזקקות ביותר,‬ ‫שבהן מתחוללות עכשיו מלחמות על דגים.‬
‫אחת הסיבות לשודדי הים ‬ ‫הידועים לשמצה בסומליה,‬
‫שחוששים מהם כיום בכל רחבי העולם,‬ ‫הוא למעשה דיג לא חוקי.‬
‫הם היו פעם דייגים צנועים‬ ‫שעבדו כדי להאכיל את משפחותיהם.‬
‫אבל כשבסומליה פרצה מלחמת אזרחים,‬
‫ספינות דיג לא חוקיות זרות,‬ ‫שודדי הים האמיתיים של האוקיינוסים כיום,‬
‫פלשו למים שלהם והחלו לקחת את הדגים.‬
‫הם גזלו ביעילות את מזונם מפיהם,‬
‫ולא השאירו לדייגים הסומלים ברירה ‬ ‫אלא לעבור לקו עבודה אחר.‬
‫אבל השוד הזה של החוף האפריקני‬ ‫מתרחש בכל רחבי היבשת.‬
‫ו"סי שפרד" ‬ ‫יוצאים למשימה נועזת כדי לשים לכך קץ.‬
‫הם משתפים פעולה עם ממשלות‬ ‫במטרה לאתר ולעצור ספינות דיג לא חוקיות‬
‫במקומות כמו ליבריה.‬
‫- מונרוביה, ליבריה ‬ ‫מערב אפריקה -‬
‫על אף האזהרות ביחס לנסיעה לאזור הזה בעולם,‬
‫החלטנו להצטרף לסי שפרד‬ ‫כדי להתקרב לקו החזית של הבעיה הזו.‬
‫מדובר בעיקר בציים בינלאומיים‬
‫ממדינות שבהן המאגרים המקומיים כבר חוסלו...‬
‫- סטפנו טריקניקו‬ ‫סי שפרד -‬
‫והם מפליגים יותר ויותר רחוק‬ ‫בניסיון לפצות על כך,‬
‫ומשתמשים בטכנולוגיה מתוחכמת יותר ויותר‬ ‫כדי להגדיל את השלל שלהם.‬
‫ציים בינלאומיים מגיעים לכאן ‬ ‫ודגים באופן לא חוקי...‬
‫- אליסטר אלן ‬ ‫סי שפרד -‬
‫וערך השלל שהם תופסים הוא עצום,‬ ‫לכן זאת כמו בהלה לזהב.‬
‫- ג'וזף אף ג'ונסון‬ ‫סגן שר ההגנה לשעבר -‬
‫מימי החופים שלנו פרוצים‬
‫ולאחרונה החלטנו לטפל בבעיה‬ ‫ולנסות לפקח עליהם.‬
‫מבחינתנו, הצבא, ‬ ‫כשאנחנו יוצאים למבצעים האלה,‬
‫אנחנו מקפידים על כוננות מרבית‬ ‫כי ידוע לנו שמדובר בשוד ימי.‬
‫- סי שפרד -‬
‫זהו באמת מבצע מסוכן.‬
‫- מים ליבריים, 174 ק"מ בים ‬ ‫ספינת סיור לאיתור דיג לא חוקי -‬
‫עם הגעתנו,‬
‫התברר מדוע כל כך חשוב‬ ‫להגן על האוקיינוס סביב מערב אפריקה.‬
‫זה ביתו של אחד המעוזים האחרונים ‬ ‫של חיים באוקיינוסים שלנו.‬
‫הוא שופע חיות בר נדירות ונפלאות ‬ ‫מכל הסוגים.‬
‫אינספור מינים שחוצים את האוקיינוס האטלנטי‬ ‫כדי להגיע למים האלה.‬
‫מקלט להזדווגות ולהאכלה.‬
‫חיים של הרמוניה ואיזון ‬ ‫יותר מכפי שראיתי מעודי.‬
‫אבל היה מין אחר, שעשה את דרכו ‬ ‫למים האלה במטרה שונה לגמרי.‬
‫לא נדרש זמן רב כדי להיווכח איך סי שפרד‬
‫ומשמר החופים הליברי‬ ‫מאתרים ספינות דיג ועולים על סיפוניהן.‬
‫מיני דגים שמעולם לא ראיתי ‬ ‫מתו ברשתות לפני שיכולתי להתפעל מהם.‬
‫אבל המראות המשיכו מתחת לסיפון,‬
‫שם התברר שהספינות האלה‬ ‫הן למעשה משחטות צפות.‬
‫זוהי תכולתה של רק ספינת דיג אחת.‬
‫וזה רק קצה הקרחון, בטן הספינה מלאה בדגים.‬
‫ייתכן שיש כאן מאות אלפי דגים.‬
‫בהתחשב בעובדה שקשה לעלות על ספינה כזאת, ‬ ‫יש צורך במבצע צבאי.‬
‫הם יכולים לדוג בניגוד לתקנות ‬ ‫הדיג בר הקיימא ללא ידיעת איש‬
‫ולמכור את השלל כדיג בר קיימא.‬
‫לכן אני לא מבין איך ניתן‬ ‫לאכוף את חוקי הדיג בר הקיימא‬
‫כשיש כל כך הרבה ספינות כאלה הרחק בים.‬
‫אני פשוט לא מבין איך זה אפשרי.‬
‫- מים ליבריים‬ ‫03:30 -‬
‫בשעות הלילה ‬ ‫הדיג הלא חוקי משגשג בחסות החשכה.‬
‫כלי שיט נכנסים למימי מדינות אחרות‬ ‫מבלי שיבחינו בהם וגונבים את הדגים.‬
‫אבל זאת גם הייתה הפעם שבה סי שפרד‬ ‫בחרו לעשות את עבודתם.‬
‫כן, אנחנו נעלה על הספינה‬ ‫ונצטרך לעשות זאת בהקדם האפשרי.‬
‫קיבלתי.‬
‫ובכן, סי שפרד הבחינו בספינה באופק.‬ ‫היא מופיעה על המכ"ם.‬
‫ייתכן שזאת ספינת דיג לא חוקית.‬ ‫אנחנו עומדים לגלות.‬
‫הספינה הייתה ספינת דיג סינית.‬
‫היו עליה כמויות עצומות ‬ ‫של דגים שנתפסו באופן לא חוקי.‬
‫הספינה נעצרה וקנסה.‬
‫זה היה רק ניצחון אחד,‬ ‫אבל הוא שלח מסר ברור לספינות האחרות באזור,‬
‫שכעת יש השלכות ממשיות ‬ ‫למעשיהן הבלתי חוקיים.‬
‫כשהייתי עדיין על ספינת הדיג הלא חוקית‬
‫כשהספינה התכוננה להילקח לנמל,‬
‫ראיתי כמה אנשים חותרים לספינה.‬
‫נזכרתי באזהרת שודדי הים ‬ ‫שהוציא משרד ההגנה,‬
‫אבל הגברים האלה לא נראו כמו שודדי ים.‬
‫למה הם סיכנו את חייהם ‬ ‫וחתרו במים פתוחים בקאנו קטן?‬
‫פתאום ראיתי את זה.‬
‫הם היו רעבים.‬
‫לאורך החוף יש אנשים שחיו כאן מאז ומעולם.‬
‫זאת הפרנסה ואורח החיים שלהם.‬
‫אבל כשאנחנו מאפשרים ‬ ‫לדיג התעשייתי להתקרב לאזור שלהם,‬
‫פוחתים סיכוייהם למצוא מספיק שלל.‬
‫כי אם הם לא יכולים לדוג כל צרכם‬
‫כי ספינת דיג מסחרי‬ ‫הגיעה ולקחה מכאן את כל הדגים,‬
‫נגזר עליהם לצאת לים הפתוח.‬
‫לבחורים האלה אין אפודי הצלה.‬ ‫זה מסוכן. הכול יכול לקרות.‬
‫אם מישהו נופל מהסירה או מהקאנו, זה הסוף.‬
‫דייגים בים עוסקים באחד המקצועות‬ ‫המסוכנים ביותר בעולם.‬
‫לשם השוואה,‬
‫יותר מ-4,500 חיילים אמריקנים ‬ ‫נהרגו במלחמת עיראק במהלך 15 שנה.‬
‫אבל במהלך אותו פרק זמן,‬
‫360 אלף דייגים מתו בעבודתם,‬
‫וההערכה היא שכ-24,000 דייגים‬ ‫מתים בכל שנה.‬
‫ובקרב דייגי הקאנו של מערב אפריקה‬ ‫יש שיעור התמותה הגבוה ביותר‬
‫בין כל עובדי תעשיית הדיג בעולם.‬
‫מספר עצום של אנשים תלוי בדגים‬ ‫שעכשיו ברובם נעלמו.‬
‫זה גורם לרעב כבד לא רק בחופים,‬
‫אלא גם בעומק של עד 1,600 ק"מ בפנים היבשת.‬
‫אז מה אנשים עושים במקום לדוג?‬
‫הם צדים חיות בר על היבשה.‬
‫ואין לכך רק השפעות הרסניות‬ ‫על חיי בעלי חיים ביבשה,‬
‫נראה שיש לכך‬ ‫גם השפעה עצומה על חיי אדם,‬
‫כי בגלל סחר בבשר חיות בר‬ ‫פרצו מגיפות האבולה.‬
‫- אבולה:‬ ‫מחלה שנגרמת על ידי חיות בר נגועות -‬
‫ניתן להוכיח זאת, ‬ ‫קיים על כך מידע בספרות המדעית.‬
‫הגניבה של מאגרי הדגים מעצימה‬
‫או גורמת להתפרצויות אבולה במערב אפריקה.‬
‫כשמסענו בליבריה הסתיים,‬
‫שאלתי אם יש שיטת דיג אחרת‬
‫שיכולה לספק פתרון כלשהו להשלכות ‬ ‫הסביבתיות וההומניטריות של התעשייה הזאת.‬
‫ושבב של תקווה התגלה בצורת חוות דגים.‬
‫תעשייה בעלת מוניטין ‬ ‫כשיטה ידידותית לסביבה להאכיל את העולם‬
‫ובלי כל הבעיות של דיג דגי בר.‬
‫בלי שלל לוואי, בלי דיג לא חוקי,‬
‫בלי לגרום נזק לקרקעית הים,‬ ‫בלי להרוג זנים בסכנת הכחדה‬
‫ובלי תנאי עבודה מסוכנים,‬ ‫זה בדיוק מה שחיפשתי.‬
‫הרבה אנשים קופצים למסקנה‬ ‫שמאכלי ים בני קיימא מגיעים מחקלאות דגים‬
‫ולא מהים הפתוח, אבל זה לא באמת המקרה.‬
‫יש כל כך הרבה בעיות שקשורות לחוות דגים.‬
‫כמו זיהום, מחלות, ועלינו לשאול את השאלה,‬ ‫"במה מזינים את הדגים האלה?"‬
‫במה באמת מזינים אותם?‬
‫לפי תעשיית הדגים,‬ ‫כדי לייצר ק"ג אחד של סלמון בחוות דגים,‬
‫נדרש רק 1.2 ק"ג של מזון.‬
‫אבל כשבדקתי יותר לעומק,‬ ‫גיליתי שהמזון תעשייתי מאוד,‬
‫ועשוי מדגים מיובשים ומשמן דגים,‬
‫שכדי לייצר אותו ‬ ‫נדרשת כמות עצומה של דגים.‬
‫אז במציאות, יש להשקיע הרבה יותר דגים ‬ ‫בחוות הדגים מכפי שניתן להפיק ממנה.‬
‫לכן חוות דגים הוא רק דיג פרוע בתחפושת.‬
‫ומה שהופך זאת למזעזע אפילו יותר‬ ‫הוא ההיקף שחוות דגים כבר פועלות בו.‬
‫כיום, מקור כ-50 אחוז ממאכלי הים בעולם‬ ‫הוא מחוות כמו זאת.‬
‫כלובים ענקיים באוקיינוס‬ ‫שמכילים עשרות אלפי דגים.‬
‫אז החלטנו לעזוב את ליבריה‬ ‫לחזור לבריטניה ולצאת לסקוטלנד,‬
‫אחת הספקיות המובילות בעולם‬ ‫של סלמון שמקורו מחקלאות דגים.‬
‫מאחר שאף אחת מהחברות הגדולות‬ ‫ לא רצתה לדבר איתנו,‬
‫החלטנו להיפגש עם כמה ‬ ‫מחושפי השחיתויות בתעשייה.‬
‫תעשיית חוות הסלמון בסקוטלנד חזקה מאוד.‬
‫מדובר בחברות בינלאומיות ‬ ‫שמגלגלות מיליארדי דולרים...‬
‫- קורין סמית', מייסד ‬ ‫"בתוך מכלאות ההזנה של הסלמון בסקוטלנד" -‬
‫שיש להן את המשאבים והכישורים ‬ ‫לשלוט בפרסומים‬
‫ולוודא שהמידע היחיד שיוצא החוצה‬ ‫הוא מידע שהם מרוצים ממנו.‬
‫יצאתי לתעד את הבעיות, הגעתי לאחת מהחוות‬
‫ושם צילמתי כמה ‬ ‫מההתפרצויות החמורות ביותר של כיני-ים‬
‫שאי פעם תועדו.‬
‫קורין הצליח לתעד סלמון שנאכל חי‬
‫על ידי התפשטות של טפילי כיני-ים.‬
‫מציאות נפוצה בחוות דגים ברחבי העולם.‬
‫היה עצוב לחשוב שמין בעל החיים המדהים הזה‬
‫שהתפתח במשך מיליוני שנים‬ ‫כדי לנדוד על פני אוקיינוסים שלמים,‬
‫ולנווט במעלה הנהרות ‬ ‫כדי להגיע לאותם אתרי ההשרצה‬
‫שבהם הוא הגיע לעולם,‬ ‫מוגבל עכשיו לשחייה במעגלים בזוהמה שלו.‬
‫לפי ההערכות, כל חוות סלמון‬ ‫בסקוטלנד מייצרת פסולת אורגנית‬
‫בהיקף שמייצרת ‬ ‫עיירה של 10,000 עד 20,000 איש.‬
‫ובחישוב כולל, ההערכה היא‬ ‫שתעשיית הסלמון הסקוטית‬
‫מייצרת פסולת אורגנית בכמות שקולה‬ ‫לזו שמייצרת כל אוכלוסיית סקוטלנד מדי שנה.‬
‫הפעיל הבא שפגשתי היה דון סטניפורד, ‬ ‫שפועל בסתר כדי לחשוף את המציאות...‬
‫- דון סטניפורד‬ ‫מייסד "סלמון ווטש" - ‬
‫של חוות הדגים במשך שנים.‬
‫- מארין הרווסט‬ ‫חוות הסלמון הגדולה בעולם -‬
‫הסכמנו להצטרף אליו למשימה סמויה.‬
‫אנחנו בחוות הסלמון מארין הרווסט,‬ ‫וזה מגעיל.‬
‫זה הסירחון של הסלמון הסקוטי.‬
‫לכאן שולחים את פגרי הסלמון.‬
‫אולי 50 אחוז מדגי הסלמון מתים ‬ ‫מבקיעתם ועד לכידתם.‬
‫וזהו הר המוות.‬
‫אלה ההשלכות של גידול סלמון בחוות דגים.‬
‫הדגים האלה מתים מאנמיה,‬
‫מהתפרצות כינים,‬
‫ממחלות זיהומיות.‬
‫מכלמידיה, ממחלת לב.‬
‫זאת התעללות של חברות רווחה.‬
‫הסלמון הוא בוודאי ‬ ‫לא התשובה לבעיות המזון העולמיות‬
‫וחוות סלמון הן בזבוז משאבים.‬
‫זאת שטות ביולוגית.‬
‫הסירחון היה מחריד.‬
‫אלה לא היו דגי הסלמון הכתומים והוורודים ‬ ‫שראיתי בפרסומות.‬
‫אם לא מוסיפים לסלמון שמגדלים בחוות דגים,‬ ‫פיגמנטים למזון, בשרו יהיה אפור לגמרי. ‬
‫מגדלי סלמון יכולים לבחור מלוח צבעים,‬ ‫כמו זה שמשמש לבחירת צבע לבית.‬
‫אפשר לבחור את דרגת הצבע הוורוד‬ ‫של הסלמון שהם מייצרים.‬
‫אז זה לא מתפקידי לומר זאת‬
‫אבל זה באמת נראה ‬ ‫שאנשים אוכלים דג אפור שנצבע בוורוד.‬
‫זאת הייתה המפלצת האמיתית באגמי סקוטלנד.‬
‫אבל ההשפעה הסביבתית של חוות הדגים‬ ‫לא הסתיימה בדגים.‬
‫אחד מבתי הגידול החשובים בעולם ‬ ‫הוא מנגרובים.‬
‫יערות המנגרובים הם מחסומי סערות חיוניים.‬
‫הם מגנים על קהילות ‬ ‫מפני נחשולי סערות, אפילו מפני צונאמי.‬
‫ובכל זאת, 38 אחוז מהמנגרובים בעולם ‬ ‫הושמדו על ידי חוות שרימפס וחסילונים.‬
‫עם זאת, למזון השרימפס‬ ‫יש את ההשפעה ההומניטרית הגדולה ביותר,‬
‫כי הוא תלוי בעבדות.‬
‫אנחנו שומעים הרבה על יהלומי דמים.‬
‫כאן מדובר בשרימפס דמים.‬
‫הצילום האווירי הזה שצולם לאחרונה‬ ‫מראה דייג בדרום מזרח אסיה‬
‫שכותב מסר סודי למזל"ט,‬ ‫מחוץ לטווח ראייתו של הקברניט.‬
‫- בבקשה בואו -‬
‫עבדות בים היא בעיה עצומה.‬
‫- סטיב טרנט‬ ‫קרן הצדק למען הסביבה -‬
‫אני חושב שקשה מאוד לתת נתונים מדויקים‬ ‫משום שהעבדות הזאת מתקיימת בסתר.‬
‫האנשים האלה שאחראים לניצול הזה,‬
‫מסיבות ברורות, לא רוצים שידעו עליהם.‬
‫בהקשר הזה, אני מצביע על תאילנד.‬
‫יש כיום במימי תאילנד כ-51,000 סירות דיג‬ ‫ששטות תחת דגל תאילנד.‬
‫הם נאלצו למצוא דרך לדוג יותר בזול‬ ‫כדי לתפוס פחות דגים.‬
‫וכאן מתחילה הפגיעות הפנימית.‬
‫רוב הסירות האלה לא היו כלכליות‬ ‫בלי כוח עבודה זול או בחינם.‬
‫לא היה לי מושג כשהתחלתי את המסע שלי ‬ ‫שהוא יוביל אותי לכאן,‬
‫אבל קשה להאמין שתעשיית הדיג ‬ ‫יכולה להיות מושחתת כל כך.‬
‫המידע שמצאתי באינטרנט היה סותר,‬ ‫ורציתי לשאול את אנשי התעשייה בעצמי,‬
‫בתערוכת מאכלי ים בינלאומית‬ ‫שפתוחה אך ורק בפני אנשים מהתעשייה.‬
‫יצרנו כרטיסי ביקור מזויפים‬ ‫לחברת מאכלי ים מזויפת כדי להתגנב פנימה,‬
‫וזה הצליח.‬
‫צילמתי בסתר את האינטראקציה שלי‬ ‫עם נציג מאכלי ים תאילנדי.‬
‫ערכתי מחקר… ‬
‫מחקר?‬
‫מחקר. וגיליתי שמקור הרבה‬ ‫מהשרימפס והחסילונים התאילנדים‬
‫הוא מעבדות. אנשים שנחטפים...‬
‫לא!‬ ‫-זה לא נכון?‬
‫לא, לא נכון!‬
‫וואו! אז הם משקרים?‬ ‫-משקרים.‬
‫אז אין עבדות?‬ ‫-לא.‬
‫אז למה הם אומרים את זה?‬
‫אני לא יודע...‬
‫כן. אז זה...‬ ‫-עסקים, מה? זה עסקים.‬
‫כן, בהחלט. כן, זה עסקים.‬
‫כל כך נמאס לי מכל החברות האלה ‬ ‫והארגונים ללא מטרות רווח‬
‫שמסתירים את האמת בטענה שהם פועלים ‬ ‫למען הסביבה, אבל האמת שלא ידעתי מה לחשוב.‬
‫הדרך היחידה שיכולתי לדעת בוודאות‬ ‫שעבדות דיג עדיין מתקיימת כיום,‬
‫היא לדבר עם עבדי הדיג בעצמם.‬
‫היית אומר שיש חששות לשלומי‬ ‫בגלל שאני עושה את הסרט הזה?‬
‫החששות לשלומך הם חמורים.‬
‫ואני חושב, שההתעלמות מהם הם על אחריותך.‬
‫יש עדויות לרצח אנשים,‬ ‫וחלק מהמעורבים הם רוצחים.‬
‫- רצח בים:‬ ‫צולם בווידאו אבל הרוצחים לא נתנו את הדין -‬
‫מישהו עלול להרוג אותך וזה אפשרי‬
‫אם תתנהג בטיפשות‬ ‫ואם תהיה במקום הלא נכון בזמן הלא נכון.‬
‫אתה יכול להיות קורבן ‬ ‫לפעולות לא הוגנות או לא הגיוניות‬
‫מצד רשויות החוק ששוחדו ‬ ‫כלומר, קורבן לשחיתות.‬
‫לכן עליך להיות זהיר מאוד,‬
‫ונהלי הביטחון שתמלא אחריהם‬ ‫עשויים להיות ההבדל בין חיים למוות.‬
‫- בנגקוק ‬ ‫תאילנד -‬
‫הגענו לבנגקוק עם מידע ‬ ‫על בית שיקום לעבדים שהצליחו להימלט.‬
‫ידענו שבגלל צילום הראיונות האלה‬
‫והפניית זרקור על הפעילות הפלילית במדינה,‬
‫אנחנו מסכנים את עצמנו ואת הסובבים אותנו.‬
‫- מתורגמן לתאית -‬
‫אל תצלם את פניי,‬
‫עלולים לפגוע בי בגלל שעזרתי לכם!‬
‫כל מה שיכולנו לעשות הוא להחזיק אצבעות‬ ‫ולקוות שנקבל את התשובות שחיפשנו.‬
‫- מיקום סודי בדרום תאילנד -‬
‫תוכל להתחיל בכך שתספר לי‬ ‫כמה זמן היית על הספינות האלה?‬
‫הייתי בים עשר שנים, חודשיים ויומיים. ‬
‫פחדתי, תרשה לי להיות כן איתך.‬
‫אף אחד לא הצליח לרדת מהספינה,‬ ‫היו עליה שומרים שהשגיחו עלינו.‬
‫הייתי בים במשך שש שנים. ‬
‫הייתי כל כך מדוכא ‬ ‫שניסיתי להתאבד שלוש פעמים. ‬
‫כשפגשתי לראשונה את הקפטן ביבשה,‬ ‫שתינו ונהנינו. ‬
‫אבל ברגע שעליתי על הספינה ‬ ‫והיא הפליגה מהחוף, ‬
‫הקפטן השתנה מלבן לאדום. ‬
‫הוא השתנה, כאילו לא הכרנו, ‬
‫הוא התעלל בי והתעמר בי כאילו לא הכרנו.‬
‫הוא התיז עלינו מים רותחים ‬ ‫כשהיינו חולים ועייפים,‬
‫והכה אותנו במוט ברזל‬ ‫בכל פעם שהוא לא היה מרוצה,‬
‫ואיים עלינו באקדח.‬
‫בספינה שהייתי עליה, ‬
‫החזיקו לפעמים גופות אדם במקפיא‬ ‫לאחר שהרגו אותם.‬
‫בספינה שלי, בחורים נפלו לים וטבעו.‬
‫ראיתי את גופותיהם צפות ‬ ‫על פני המים כעבור כמה ימים. ‬
‫כאב לי על ההורים שלהם.‬
‫לעולם לא ייוודע להם שבנם מת.‬
‫כשספינות נמצאות באמצע האוקיינוס… ‬
‫ויש בעיות...‬
‫עלולים לזרוק אותך לים.‬
‫הם פשוט יכולים לומר לרשויות ‬
‫שהיית חולה ושנפלת לים. ‬
‫אנשים לא רואים איך אנחנו תופסים מאכלי ים,‬
‫הם מתעניינים רק בצריכה.‬
‫מקור הרבה מאכלי הים ‬ ‫שאנחנו אוכלים היום הוא מעבדות, ‬
‫מעבודת כפייה.‬
‫הייתי רוצה שכולם יפסיקו לתמוך בהם ‬
‫אם זה אפשרי.‬
‫האם תוכל לקחת אותנו לספינות העבדים,‬
‫או שמסוכן מדי לצלם שם?‬
‫אתה מסתכן בכך שאתה עושה את הסרט הזה, ‬ ‫ומצלם את הספינות האלה.‬
‫אם אתה מפחד למות, לך הביתה. ‬
‫בשלב הזה, שלא למצלמה,‬
‫הודיעו לנו שעלינו לסיים את הריאיון מיד‬ ‫מאחר שהמשטרה בדרכה למקום.‬
‫מישהו דיווח עלינו שצילמנו בלי אישורים,‬
‫והיה עלינו להסתלק משם מיד.‬
‫הייתי עצוב לעזוב את תאילנד בפתאומיות כזאת‬
‫מאחר שידעתי שיש בחורים צעירים‬ ‫ממש כמוני ששבויים על ספינות דיג‬
‫שלעולם לא יוכלו לשוב הביתה.‬
‫אבל לאחר שסיכנו את ביטחוננו,‬ ‫הרגשתי חסר אונים לעשות משהו בנידון.‬
‫במיוחד לאור הידיעה‬ ‫שהרשויות מעורבות בטיוח הפשעים האלה.‬
‫- אנגליה‬ ‫בריטניה -‬
‫בבית, חלפו שבועות מאז שהחזקתי שוב מצלמה.‬
‫המשקל של כל מה שנודע לי, הכביד עליי,‬ ‫ולמען האמת, הייתי מרוסק.‬
‫עם זאת, כמה חודשים קודם לכן,‬ ‫קבענו נסיעה לאיי פארו,‬
‫ארכיפלג קטן בצפון האוקיינוס האטלנטי‬ ‫שהמשיכו לערוך בו ציד לווייתנים בסגנון ישן.‬
‫הזמנו את הטיול בתקופה‬ ‫שחשבתי שציד לווייתנים‬
‫הוא אחד האיומים ‬ ‫הגדולים ביותר על האוקיינוס.‬
‫אבל לאחר שהייתי עד להשפעות חמורות בהרבה‬ ‫ולהפרות של זכויות אדם שנגרמו עקב כך,‬
‫זה נראה כמו צעד לאחור.‬
‫אבל סגנון ציד הלווייתנים המסוים הזה,‬ ‫שנקרא "גרינד",‬
‫קיבל לאחרונה תשומת לב בתקשורת ‬ ‫כציד לווייתנים בר קיימא,‬
‫בטענה שמיני הלווייתן הניצודים‬ ‫אינם בסכנת הכחדה‬
‫ושהציד אינו גורם לנזק סביבתי.‬
‫לווייתנים היו הסיבה‬ ‫שיצאתי למסע הזה מלכתחילה,‬
‫והייתי ספקן ביחס לאפשרות ‬ ‫שהציד הזה הוא אכן בר קיימא.‬
‫אז החלטנו לעשות טיול אחרון לאיי פארו‬
‫בתקווה לחזות באחד מציד הלווייתנים ‬ ‫ולשוחח עם צייד לווייתנים.‬
‫- איי פארו‬ ‫טריטוריה דנית -‬
‫יש שנים באיים, שציד לווייתנים ‬ ‫עשוי להתרחש רק פעמים בודדות.‬
‫בשנים אחרות, בכלל לא.‬
‫חיכינו בסבלנות לחדשות על ציד ‬ ‫במשך עשרה ימים,‬
‫עד שלבסוף קיבלנו את השיחה.‬
‫יש גרינד? באיזה מרחק?‬
‫טוב.‬
‫הוואנסונד?‬
‫איך מאייתים את זה?‬
‫כן.‬
‫ס-ו-נ-ד.‬
‫כן, אני יודע איפה זה. טוב. להתראות.‬
‫- הוואנסונד ‬ ‫איי פארו -‬
‫- נקבת לווייתן הרה -‬
‫בתוהו ובוהו של כל מה שקרה, ‬
‫הבנתי סוף-סוף מה זה "קיימות".‬
‫המשמעות היא שמשהו יכול ‬ ‫להימשך עוד ועוד לנצח‬
‫בלי קשר לכמה סבל הוא גורם.‬
‫במציאות, הגרינד היה בר קיימא ככל האפשר.‬
‫אבל התחלתי לתהות האם דיג בר קיימא‬
‫הוא באמת המטרה הנכונה ‬ ‫לאופן שבו אנחנו שומרים על האוקיינוס.‬
‫- יינס מורטן רסמוסן‬ ‫צייד לווייתנים פארואזי -‬
‫אני לא מרגיש שאני אדם רע.‬
‫אם מישהו רוצה לומר,‬ ‫"אתה אדם רע כי הרגת לווייתן".‬
‫אני עונה שאני מעדיף להרוג לווייתן אחד‬ ‫ולא 2,000 תרנגולות.‬
‫זאת בערך אותה כמות של בשר.‬
‫אז אם העולם רוצה ‬ ‫לקחת חיים מ-2,000 בעלי חיים,‬
‫ואנחנו לוקחים את חיי בעל חיים אחד, ‬ ‫אז בבקשה.‬
‫ולכן...‬
‫אני מרגיש שאני אדם טוב יותר ‬ ‫מהרבה אנשים אחרים שחושבים...‬
‫"כן, אכלנו סלמון לארוחת ערב אתמול בלילה."‬
‫כן?‬
‫ארבעה אנשים, סלמון,‬
‫זה אומר ששניים, שלושה סלמונים נהרגו.‬
‫אתם באמת מרגישים טוב עם עצמכם‬ ‫שהרגתם שני סלמונים‬
‫לארוחת ערב?‬
‫אני יכול להבין את ההיגיון ‬ ‫של אנשים שאומרים:‬
‫"אם אתם רוצים לאכול, אל תהרגו כלום."‬
‫כלומר, לאכול רק ירקות ופירות, ודברים כאלה.‬
‫אני יכול להבין את זה,‬ ‫אבל אני לא יכול להבין אנשים שאומרים,‬
‫"אסור להרוג גרינד". ‬ ‫אבל הם הורגים או אוכלים בעלי חיים אחרים.‬
‫בשבילי, לדג, לעוף, ללווייתן,‬
‫יש בדיוק אותו ערך.‬
‫כל אחד מהם חי רק פעם אחת.‬
‫ו...‬
‫יש שאומרים שאין צורך לקחת אותם‬ ‫כדי להשיג מזון, אבל זה מה שאנחנו עושים.‬
‫אף שלא הסכמתי עם כל מה שהוא אמר,‬ ‫היה צדק בדבריו של צייד הלווייתנים.‬
‫כל הזמן הזה הסתכלתי רק על דגים‬
‫ועל בעלי חיים ימיים אחרים ‬ ‫במונחים של קיימות והשפעה אקולוגית,‬
‫אבל לא שקלתי את זכותם ‬ ‫של בעלי החיים על חייהם שלהם,‬
‫או האם הם מסוגלים לחוש רגשות.‬
‫בעיניי, זה מדהים שהשאלה אפילו נשאלת:‬
‫"האם דגים מרגישים כאב?"‬
‫כמדען, זה היגיון פשוט.‬
‫יש לדגים מערכת עצבים.‬
‫יש להם את היסודות הבסיסיים ‬ ‫שיש לכל החולייתנים.‬
‫יש להם את היכולת להרגיש ברמה ‬
‫שאני כמעט לא יכולה לדמיין שאנחנו מסוגלים.‬
‫אנחנו מרגישים כאב, אנחנו מרגישים מגע.‬
‫אבל לדגים יש קו צד במורד צידם.‬
‫שחש בתנועות הקטנות והמעודנות ביותר במים.‬
‫ולכן רואים אלפי דגים נעים כמו דג אחד.‬
‫אלה שאומרים, "לא משנה מה עושים לדגים,‬ ‫כי הם לא מרגישים כלום".‬
‫או ביחס להכרה שלהם,‬ ‫שהם לא יכולים להבין כאב,‬
‫או שהם לא יכולים לחוש שיש סכנה בעתיד.‬
‫הם לא באמת צפו בדגים.‬
‫אני חושבת שזאת הצדקה‬
‫לעשיית דברים שפלים‬
‫ליצורים חפים מפשע.‬
‫זה ההסבר היחיד שאני יכולה לחשוב עליו‬ ‫כדי להתייחס לדגים‬
‫בגישה כל כך ברברית.‬
‫אז את לא אוכלת דגים?‬
‫אני לא אוכלת דגים עכשיו ‬ ‫או כל בעל חיים אחר.‬
‫חבר מדענים מטעם האיחוד האירופי‬
‫הגיע למסקנה שדגים מרגישים כאב וחווים פחד.‬
‫בדיוק כמו דולפינים ולווייתנים,‬
‫גם לדגים יש חיים חברתיים מורכבים,‬
‫והם אפילו חוברים למינים אחרים ‬ ‫כדי למצוא מזון.‬
‫לאור מחקר שמוכיח, אחת ולתמיד,‬ ‫את התבוניות, יכולות הזיכרון,‬
‫ויכולות החישה של בעלי החיים האלה,‬
‫דגים ואפילו סרטנים דומים יותר לנו‬ ‫ממש שציפינו.‬
‫דגים בוודאי המציאו את החושים המוכרים לנו.‬ ‫הם בסביבה כבר זמן רב.‬
‫- ג'ונתן בלקומב, ‬ ‫אתולוג, מחבר רב המכר "מה דג יודע" -‬
‫אז יש להם ראייה מצוינת, שמיעה,‬
‫חוש מגע, חוש ריח וחוש טעם.‬
‫יש להם קולטני כאב מהסוג הנכון‬ ‫כדי לזהות כאב פיזי, כימי וסוגי חום שונים.‬
‫אותם שלושת הסוגים שיש לנו.‬
‫ויש גם ראיות שדגים מפגינים סקרנות,‬
‫אולי דאגה, אולי פחד,‬
‫כשהם רואים שמוציאים ‬ ‫דגים אחרים מהמכלים שלהם‬
‫וקוצצים אותם על בלוק מחוץ למכל.‬
‫זה יכול להיות בני משפחה, או קרובי משפחה,‬
‫או רק אנשים שהם למדו לחבב עם הזמן.‬
‫יש מדע מתפתח בנוגע לאופן שבו בעלי חיים‬ ‫משתמשים בקבלת החלטות דמוקרטיות.‬
‫דוגמה אחת היא הרינג, ‬ ‫יש להם דרך מסקרנת מאוד לתקשר.‬
‫הם מפליצים כדי לתקשר.‬
‫אז אם 60 אחוז מדגי ההרינג בלהקה מפליצים, ‬
‫זה אומר שהגיע הזמן לעזוב, ‬ ‫אולי לא באופן מפתיע.‬
‫אבל הם משתמשים בזה ככלי תקשורת.‬
‫אני לא יכול לשמור על פרצוף רציני.‬
‫אף שזה היה מצחיק מאוד,‬
‫תמיד לימדו אותי שמאכלי ים‬ ‫הם חלק חשוב בתזונה בריאה.‬
‫ועדיין היו לי שאלות.‬
‫על מה אני אוותר ‬ ‫אם אפסיק לאכול מאכלי ים?‬
‫- ד"ר מייקל גרגר‬ ‫רופא, מחבר רב המכר "איך לא למות" -‬
‫אם תפסיק פתאום לאכול מאכלי ים‬ ‫תפסיק להכניס לגוף מתכת כבדה ורעילה.‬
‫כספית, נכון?‬
‫אתה תפחית את כמויות‬ ‫דיוקסין והביפנילים הרב-כלוריים,‬
‫והמזהמים האורגניים הנוספים.‬
‫שרשרת המזון הימית‬
‫היא המקור המרוכז ביותר‬ ‫של מזהמים תעשייתיים.‬
‫המחשבה על דגים נקיים?‬
‫יש רק דגים מלוכלכים ודגים מלוכלכים יותר.‬
‫דגים הם המקור מספר אחת לחשיפה לדיוקסין,‬
‫למתכות כבדות, לביפנילים רב-כלוריים,‬ ‫להקסאכלורובנזן,‬
‫לתרכובות פלסטיק, לכימיקלים מעכבי בעירה.‬
‫כלומר, לא חשוב באיזה מזהם תעשייתי מדובר,‬ ‫הוא נמצא בריכוז רב יותר בדגים.‬
‫שוב, כי לשם בסופו של דבר מגיעים המזהמים.‬
‫- ד"ר ג'יין הייטאוור‬ ‫רופאה, מחברת "אבחנה: כספית" -‬
‫כספית רעילה לגוף. כשכספית מתעשייה ‬ ‫מזהמת את האוויר או את המים,‬
‫חיידקים קטנים, פלנקטון,‬ ‫מתחילים לספוג את הכספית.‬
‫ואז יצורים קטנים אוכלים אותם.‬
‫ואז הדגים הקטנים יותר נאכלים ‬ ‫על ידי הדגים הגדולים יותר, וכן הלאה.‬
‫למעשה, זה נקרא "הצטברות ביולוגית".‬
‫אז יש דברים אחרים בדגים,‬ ‫לא רק חומצות שומן אומגה 3.‬
‫לעתים קרובות, המזהמים האלה ‬ ‫עולים על יתרונות החומרים המזינים.‬
‫- ד"ר מייקל קלאפר‬ ‫רופא, מרפאת טרונורת' -‬
‫האמונה הרווחת היא שדגים ‬ ‫הם המקור הטוב ביותר לאומגה 3,‬
‫אבל אנשים לא מבינים שדגים לא מייצרים‬ ‫חומצות שומן אומגה 3.‬
‫אלה תאי האצות שמייצרים את שומני האומגה 3,‬ ‫והדגים בולעים את תאי האצות.‬
‫הדנ"א של האצות מגיע לבשר הדג‬
‫שאנחנו הורגים אותו ומרסקים את בשרו,‬
‫כדי לסחוט את "שמן הדגים" לאומגה 3.‬
‫אבל זה למעשה שמן אצות כל הזמן.‬
‫אז למה לא לאכול את האצות בעלות היתרונות?‬
‫- דומיניק בארנס, מייסדת שותפה ‬ ‫"מזונות גל חדש" וביולוגית ימית -‬
‫למה להתעסק עם המתווך,‬ ‫ולא לאכול פשוט את המקור?‬
‫הקמנו את "מזונות גל חדש" ‬ ‫במטרה למנוע אכילת מאכלי ים,‬
‫ולמנוע פגיעה באוקיינוסים, ‬ ‫על ידי יצירת מאכלי ים מצמחי ים.‬
‫כדי שאנשים לא יצטרכו ‬ ‫לוותר על טעם מאכלי הים. ‬
‫הם טעימים מאוד.‬ ‫אבל הם יימנעו מהכולסטרול,‬
‫ומביפנילים רב-כלוריים,‬ ‫מכספית, אנטיביוטיקה כבדה.‬
‫אפשר לקבל כל מה שאוהבים במאכלי ים,‬ ‫בלי הדברים השליליים.‬
‫פתרונות מבוססי צמחים, לדעתי,‬
‫הם בהחלט אחת האפשרויות‬ ‫הטובות ביותר שיש לנו בהמשך הדרך.‬
‫לחקלאות בעלי חיים מסורתית,‬
‫לגידול פרות ותרנגולות ביבשה,‬ ‫יש השפעות עצומות על האוקיינוס.‬
‫השפכים מהגידולים האלה ‬ ‫גורמים לאזורים מתים בסביבה.‬
‫וגם לדיג ולחקלאות דגים. אז אם נמצא ‬ ‫חלופות טעימות ובריאות באותה מידה, ‬
‫אבל טובות יותר לסביבה, למה שלא נעשה את זה?‬
‫המסע שלי לקח אותי רחוק.‬
‫ועל אף שראיתי הרס קטסטרופלי,‬
‫ההערצה שלי לאוקיינוס הייתה גדולה מתמיד.‬
‫הרגשתי מועצם ממה שלמדתי,‬
‫ולא יכולתי לחכות ליישם את זה.‬
‫אף שאני עדיין אוסף אשפה בחופים...‬
‫- WWW.DISRUPTMOVEMENT.ORG -‬
‫יזמתי פרויקט להמשך חקירה ודיווח‬ ‫על נושאים סביבתיים.‬
‫עם כל כך הרבה חלופות על בסיס צמחים‬
‫שמופיעים כמעט ‬ ‫בכל מוצר מאכלי ים שאני יכול לדמיין…‬
‫- פיש אנד צ'יפס על בסיס צמחי -‬
‫הבנתי שהדבר הכי טוב ‬ ‫שאני יכול לעשות בכל יום‬
‫כדי להגן על האוקיינוס‬ ‫ועל בעלי החיים הימיים שאני אוהב,‬
‫הוא פשוט‬
‫לא לאכול אותם.‬
‫אם נגן יותר ונדוג פחות,‬
‫ונשיב סוג כזה של איזון ‬ ‫ומערכת אקולוגית בריאה,‬
‫יש להם סיכוי טוב ‬ ‫לעבור את התקופה הקשה שצפויה להם.‬
‫יש כאן תקווה אמיתית‬ ‫כי מערכות אקולוגיות ימיות‬
‫מחלימות מהר מאוד אם מאפשרים להן לעשות זאת.‬
‫אנחנו נראה את השוניות מתחדשות,‬
‫ואת להקות הדגים העצומות מופיעות שוב,‬
‫נוכל לראות את הלווייתנים שבים לחופים שלנו.‬
‫זה בהישג ידנו.‬
‫אנחנו יכולים לעשות זאת.‬
‫הסיכוי להחלמה ימית,‬
‫להפראה מחדש מרגשים מאוד,‬
‫אבל זה יכול לקרות רק‬
‫אם אזורים גדולים מאוד של ים‬ ‫ייסגרו לדיג מסחרי.‬
‫וכל עוד שהממשלות אינן מוכנות לנקוט פעולה,‬
‫וכל עוד אין פיקוח על התעשייה,‬
‫הדבר המוסרי היחיד שאפשר לעשות‬
‫הוא להפסיק לאכול דגים.‬
‫עדיין לא מאוחר מדי ‬ ‫להאמין בתקווה הטובה ביותר שתהיה לנו‬
‫שיהיה לנו בית ביקום הזה.‬
‫כדי לכבד את מה שיש לנו, ‬ ‫כדי להגן על מה שנשאר,‬
‫אל תיתנו לאף אחד מהחלקים לברוח.‬
‫רוב הדברים החיוביים והשליליים‬
‫שמביאים לשינוי בתרבות האנושית מתחילים‬
‫עם מישהו.‬
‫מישהו אחד.‬
‫ואף אחד לא יכול לעשות הכול,‬
‫אבל כל אחד יכול לעשות משהו.‬
‫ולפעמים,‬
‫רעיונות גדולים עושים הבדל גדול.‬
‫זה מה שאנחנו יכולים לעשות.‬
‫זה מה שאתם צריכים לעשות עכשיו.‬
‫תסתכלו במראה, תמצאו פתרון.‬
‫לכו על זה.‬
‫עברית: שלמה ליברמן‬